Parlamentin iki günlük iclası: Yesir qalan yol polisi, bir tarixçi deputatın digərinə söz atması – REPORTAJ\nParlamentin iki günlük iclası: Yesir qalan yol polisi, bir tarixçi deputatın digərinə söz atması – REPORTAJ\n14:15 13-10-2021 9\nMilli Məclisin 11-12 oktyabr tarixlərində iclasları keçirildi. Deputatları bu dəfə bir araya toplayan səbəb “Müstəqillik haqqında” qanun layihəsinin müzakirəsi və qəbulu idi.\nİki gün davam edən iclasda həmin layihə iki oxunuşdan keçdi, indi növbəti iclasda deputatlar üçüncü oxunuşda layihəni müzakirə edəcəklər. Parlamentdə səslənən fikirlərdən anlamaq mümkündür ki, layihənin qəbulu mütləqdir, mətnində isə bəzi ifadələrin dəyişdirilməsi istisna deyil.\nBiz budəfəki reportajımızda iki gün davam edən iclasda cari məsələlərin müzakirəsi zamanı səslənən fikirlərə daha geniş yer verəcəyik.\nÖncəliklə deyim ki, iki məsələ haqqında – Zahid Orucun İranın Xankəndi üzərindən qeyri-qanuni maliyyə əməliyyatları və Siyavuş Novruzovla Vahid Əhmədov arasında olan “istiqlalçı deputat” mübahisəsinə yer verməyəcəyik, çünki bunlarla bağlı ayrıca yazılarımız olub.\nCari məsələlərin müzakirəsi zamanı ilk sözü deputat Rəşad Mahmudov alır, tibb ixtisasına uyğun olaraq koronavirusa qarşı peyvəndlənmədən danışır. Vaksinasiyasının həssas təbəqədən olan insanlara münasibətdə məcburi tələbinə qarşı çıxır. Çünki bir sıra təhsil müəssisələrində hamilə qadınlardan vaksin pasportu tələb edilir, Rəşad müəllim deyir ki, bu, düzgün deyil.\n“Hamilə qadınlara “Əks-göstəriş sertifikatı” verilməsi də hüquqi baxımdan düzgün deyil. Ona görə təklif edirəm ki, hamilə qadınlardan və uşaq əmizdirən analardan peyvənd və “Əks-göstəriş sertifikatı” tələb olunmasın”, - deyə Rəşad Mahmudov əlavə edir.\nRəşad müəllim, bilirsinizmi bu qarışıqlıq niyə yaranıb? Bəli, vaksinasiya vacibdir, biz özümüz də peyvənd olunmuşuq, amma zamanla vaksinasiyaya dair müzakirələrdə kortəbii təbliğat getdi, düzgün mühakimələr əvəzinə az qala peyvənd vurdurmayanlara qarşı “cəbhə” açıldı.\nBu qarışıqlıq, qeyri-müəyyənlik buradan qaynaqlanır. Həm də, etiraf edək ki, vaksin məsələsi ümumiyyətlə qlobal miqyasda da etirazlar yaradır.\nCari məsələlərin müzakirəsi zamanı bədii-estetik, obrazlı desək, parlamentin iclas zalında “tıxac yaranır”. İndi isə həmin ifadəni həqiqi mənası ilə izah edək.\nDeputat Fazil Mustafa mikrofonu açıb Bakıda nəqliyyatın hərəkətinin iflic olmasından, insanların tıxacların girovuna çevrilməsindən bəhs edir. Düzü, tıxaclar dünyanın ən böyük şəhərlərində də mövcuddur, amma Bakıdakı tıxacların analoqu yoxdur, təsəvvür edin ki, Bakı-Sumqayıt yolu yenidən quruldu, hər kilometrinə 800 000 manata yaxın xərc çəkildi (yol çəkilişi böyük xərc tələb edir), amma tıxac düzəlmədi ki, düzəlmədi.\nEləcə də, digər ərazilər, ən pisi isə budur ki, aidiyyəti qurumlar işi bacarmadıqlarını etiraf etmək və yaranan problemə görə üzr istəmək əvəzinə, ya sükuta qərq olur, ya da ki, işlərindəki böyük nöqsanları malalamağa çalışırlar.\nElə Fazil müəllim də deyir ki, qurumlar hesabat verməlidir, ictimaiyyəti məlumatlandırmalıdırlar ki, tıxac probleminin həlli üçün hansı addımlar atılacaq və sair.\nVallah Fazil müəllim, yaxşı deyirsiniz, amma dəqiq bilmirik qurumlar sizin tənqidinizdən sonra özlərini silkələyib ən azından şəxsi məsuliyyətləri önündə hesabat verəcək, ya yox. İctimai hesabat insanın özünü şəxsi mühakiməsindən keçir, görünür ki, qurumların tıxacları aradan qaldırmaq üçün reseptləri yollarda tıxaca qarşı immunitet yaratmaq gücündə deyil.\nNiyə? Neqativ halmı var? Bunlar maliyyə yoxlamaları nəticəsində aşkara çıxa bildiyi kimi, çıxmaya da bilər. Ancaq nəticə ürəkaçan deyil, insanların isə ürəkləri tıxaclarda aldığı stress və əsəbdən dolayı gün keçdikcə yüklənir, aqressiya yaranır.\nNəticə olmayan yerdə isə qurum rəhbərliyi istefa verməlidir, axı bu, çətin iş deyil! Yəni, “bacarmadım, üzr istəyirəm” demək ayıb bir iş deyil axı!\nFazil Mustafa yol polisinin də tıxaclarda “yesir qaldığını” bildirir, and ola Fazil müəllim, çox düz deyirsiniz! Adam tıxaclar zamanı bilmir öz halına ağlasın, yoxsa yol polisinin. Nəqliyyatın hərəkəti “tupik”ə dirənəndə bu yazıq polis nə etməlidir?\nHə, Fazil müəllim, inciməyin, amma vəziyyətin bu yerə çatmasında parlamentin də “əməyi” var. Çünki büdcə müzakirələrində Milli Məclis hökuməti proqnozlaşdırılan xərclər və onların icrasının nəticələrinə dair iclasda mühakimə etmək gücü ilə ortaya çıxa bilmir.\nSabir Rüstəmxanlı bahalaşmadan danışır, Sabir müəllim, bu bahalaşma elə sürətlə vüsət alır ki, hansı məhsulun hansı zamanda qiymətinin qalxdığını da müəyyən edə bilmirik. Qarşıdan büdcə müzakirələri gəlir, bu çıxışınızı elə hökumətdən hesabat istəmək üçün zəmin hazırlanması kimi dəyərləndiririk.\nKeçək parlamentin oktyabrın 12-də keçirilən iclasına! Razi Nurullayev yenə böyük həyəcan və xüsusi seçilmiş sözlərlə “hücuma” keçir, bu dəfə ölkədəki səhiyyə sisteminə qarşı. İcbari tibbi sığorta mexanizminin çökməsini bildirir. Səsinin tonunu bir az da qaldıraraq deyir:\n“Bilirsiniz ki, nə qədər insanın canı inciyir, incidilir, qapıdan qapıya, xəstəxanadan xəstəxanaya, poliklinikadan poliklinikaya ötürülür? Lap futbol topu kimi. Bu cür pulsuz səhiyyə olmaqdansa, normal qiymətə pullu olsa, daha yaxşı idi. Qonşu ölkələr necə olur ki, effektiv edə bildi, bizdə bu icbari sığorta 20 ildir ki, düzəlmir”.\nDüzü, tibb sahəsindəki hüquqi bilgilərimin məhdudluğunu nəzərə alaraq Razi Nurullayevin dediyinə münasibət bildirməyəcəyəm.\nAmma səhiyyə sistemi həqiqətən də bərbaddır, təsəvvür edin, bəzi həkimlər pasiyentə potensial gəlir mənbəyi kimi baxır və alçaqcasına aldatmaq işinə belə girişir. Belə həkimlər müqəddəs peşənin qara yaralarıdır, onlar nə qədər çox ifşa edilsə, bir o qədər yaxşıdır.\nTahir Kərimli çıxışına giley-güzarla başlayır, hökuməti tənqid edir, bəzən də əsəblərini cilovlaya bilmir.\nTahir müəllim hökumətin deputatların qaldırdığı məsələlərin əksinə qərarlar verdiyini deyir.\nYəni, deputat deyir bahalaşma olmasın, bunun əksi baş verir, deputat deyir ki, uşaqpulu bərpa olunsun, amma tam əksini görürük.\nTahir müəllim, bilirəm, qarşıdan büdcə müzakirələri gəlir, indidən problemləri qabartmağınız hökuməti arqumentlər axtarışına çıxaracaq.\nGörək, bahalaşma və digər iqtisadi sahələrdəki problemlərin səbəbini necə əsaslandıracaqlar. Təbii ki, müzakirələrdən qaçmasalar. Ancaq Tahir müəllim, çıxış edərkən əsəblərinizi idarə etmək lazımdır, onsuz da sizin əsəbləşməyinizin tənqid etdiyiniz subyekt üçün əhəmiyyəti yoxdur.\n“Müstəqillik haqqında” qanun layihəsinin müzakirəsi haqqında da bir neçə cümlə izhar etmək lazımdır.\nOktyabrın 11-də iclas zamanı layihənin geniş şəkildə müzakirəsi üçün Milli Məclis sədri Sahibə Qafarova deputatlara böyük imkanlar tanıdı.\nDeputatlara çıxış üçün 10 dəqiqə vaxt verildi, hərçənd ki, bəzi deputatlar çıxışların müddətinin 5 dəqiqəyə endirilməsinə israr edirdi.\nVallah bu deputatlardan da baş açmaq olmur, 10 dəqiqə verilir, çox hesab edirlər, 5 dəqiqə olanda isə deyirlər ki, müzakirə üçün şərait yaradılmır. Doğurdan da, cənab deputatlar, ironiyadan uzaq bir sualdır - siz nə istəyirsiniz?... Nə isə, keçək qanun layihəsinin mahiyyətinə.\nHəmin qanun layihəsinə əsasən, mayın 28-nin Müstəqillik Günü, оktyabrın 18-nin isə Müstəqilliyin Bərpası Günü kimi adlandırılması təklif edilir.\nBirinci vitse-spiker Əli Hüseynli birinci oxunuş zamanı layihənin təqdimatını edir, o bildirir ki, layihə məntiqi və hüquqi cəhətdən əsaslandırılıb. Belə ki, adların dəqiqləşdirilməsi zərurəti yaranır.\nHazırda 28 may tarixi Respublika Günü kimi qeyd olunur və həmin gün qeyri-iş günüdür. 18 oktyabr isə Milli Müstəqillik Günüdür və iş günüdür.\nƏli Hüseynli qeyd edir ki, Azərbaycan 1918-ci ildə müstəqillik qazanıb, Azərbaycan Xalq Cümhuriyyətində respublika modelli idarəetmə üsulu olub.\n1991-ci ilin 18 oktyabrında isə müstəqillik bərpa edilib, yəni Azərbaycan AXC-nin varisi kimi önə çıxaraq öz müstəqilliyini elan edib.\nDəqiqləşdirmə ilə bağlı izahlar məntiqlidir.\nOktyabrın 12-də ixtisasca tarixçi olan vitse-spiker Fəzail İbrahimli bəlağətli nitq söyləyir, Azərbaycanın tarixi ilə bağlı məqamları əsl natiq kimi sadalayır.\nYəni, tarixi bilgilərim yüksək səviyyədə olmadığı üçün Fəzail müəllimin çıxışına yalnız üslub cəhətdən qiymət verirəm, çıxışının mahiyyətinə isə toxunmuram.\nAmma sən demə, Fəzail müəllimin çıxışı bizə xoş gəlsə də, digər tarixçi alim Musa Qasımlının daxilində etiraz hissinin yaranmasına səbəb olub.\nFəzail müəllimin çıxışından bunları xatırlayıram ki, cənab professor Azərbaycan adının ilk dəfə IX əsrdə işləndiyini, bu adın sonralar siyasi leksikondan çıxmasını bildirib.\n“Cümhuriyyət elan olunanda isə dövlətə hansı adı seçməklə bağlı polemika var idi. Məsələn, Fransada inqilab baş verdi, amma dövlətin adı Fransa oldu. Çünki əvvəldən də ad Fransa idi. Cümhuriyyət liderlərinin tarixdə ən böyük işlərindən biri Azərbaycan adını dövlətin adına gətirmək oldu. Bu müstəqilliyə bərabər addım idi. O vaxt da buna görə sinəmizə çökdülər. Ona görə cümhuriyyət liderləri Qafqaz Azərbaycanı ifadəsini sənədlərə saldılar. Bu qanunun qəbulunun mahiyyəti çox genişdir”.\nMusa Qasımlı isə çıxışında bəzi tarixi faktların təhrif olunduğunu deyir, Fəzail müəllimin adını çəkməsə də cənab Qasımlının həmkarına söz atdığı aydın sezilir.\nNə olur olsun, təki, müstəqilliyimiz, müstəqilliyimizin bərpasının keşməkeşli yolları unudulmasın. Bu tarix qanla yazılıb, xalq məşəqqətlərdən keçib.\nTəki heç nə unudulmasın...


“ERMƏNİSTANI ENERJİSİZ QOYMAQ ÜÇÜN AZƏRBAYCAN RAKET ZƏRBƏLƏRİ ENDİRƏ BİLƏR” – Rusiyalı hərbi ekspertdən maraqlı analiz\n21 İyun 2018 - 14:15\n“ERMƏNİSTANI ENERJİSİZ QOYMAQ ÜÇÜN AZƏRBAYCAN RAKET ZƏRBƏLƏRİ ENDİRƏ BİLƏR” –Rusiyalı hərbi ekspertdən maraqlı analiz\nAzərbaycan ordusunun arsenalında Belarusdan və İsraildən alınmış yeni raket komplekslərinin əmələ gəlməsi Dağlıq Qarabağ ətrafında soyuq müharibədə qüvvələr balansının hissolunacaq dərəcədə dəyişməsinə səbəb olub. Bu faktı hətta Ermənistanın özündə də ucadan təsdiqləyirlər. Yeni raketlərin dəqiq sayının hərbi sirr olmasına baxmayaraq, ehtimal olunur ki, Azərbaycan Belorusiyadan 10 ədəd “Polonez” reaktiv yaylım atəşi sistemi (RYAS (РСЗО)), həmçinin “İsrael Aerospace İndustries” firması tərəfindən hazırlanmış LORA operativ-taktiki raket kompleksləri (OTRK) alıb.\nMaraqlıdır ki, son günlər erməni mətbuatı diqqətini yalnız “Polonez”lər üzərində cəmləşdirib və İsrail raketlərini, demək olar ki, nəzərə almayıb. Ermənistan hərbi ekspertləri “Polonez”ləri Ermənistanın 2016-cı ilin payızında əldə etdiyi “İskəndər” raket kompleksləri ilə müqayisə etmişdilər. Belə müqayisəli analiz respublikanın ictimai rəyinə sakitləşdirici təsir göstərmişdi, çünki “Polonez”lər doğurdan da dəqiqlik baxımından “İskəndər” komplekslərindən geri qalır. Lakin, birincisi, “Polonez” “İskəndər”dən fərqli olaraq, bir dəfəyə bir-iki deyil, səkkiz raketlə atəş açır və birbaşa 10×10 kilometr ölçüsündə kvadratı əhatə edir. Bundan əlavə, Azərbaycanın ixtiyarında indi “LORA” (LORA – Long Range Attack) İsrail raketləri də mövcuddur.\nOnların dəqiqlik baxımından “İskəndər” raket komplekslərinə nə dərəcədə yaxın olması barəsində “Moskva-Baku” portalına müsahibəsində Rusiya hərbi eksperti Pavel Felgenhauer öz fikirlərini söyləyir.\n– İsrail raketləri çox yaxşı, dəqiq raketlərdir. Düzdür, onlarda döyüş hissəsinin çəkisi “İskəndər”ə nisbətən azdır. Yəni, döyüş başlığı nisbətən zəifdir. Azərbaycanda bundan əvvəl də İsrail raketləri vardı, lakin onların uzaqlığı hardasa 120 km idi və gücü çox da böyük deyildi. Buna baxmayaraq, onlar da yüksək dəqiqliyə malik idilər. Onları artıq Bakıda keçirilmiş hərbi paradda nümayiş etdirmişdilər. İndi daha yüksək məsafəyə malik raketlər və bir neçə ədəd Belarus raketi alınmışdır. İsrail sistemləri dəqiqlik baxımından “Polonez”dən yaxşıdır, lakin digər tərəfdən, yəqin ki, nisbətən bahadır.\n– İndiyə qədər Ermənistanın hansı növ “İskəndər” kompleksi aldığı aydın deyil. Uzaqlığı 300 km-dən artıq olmayan “İskəndər-E” kompleksləri var. Bu, ixrac üçün hazırlanmış variantdır, onlardan cəmi bir neçə ədəd hazırlanıb və onları daim beynəlxalq sərgilərdə nümayiş etdirirlər. Bundan başqa real olaraq seriya şəklində istehsal olunan və uzaqlığı 500 km olan “İskəndər-M” kompleksləri var.\nQarabağdakı hərbi əməliyyatları nəzərə alsaq, bu, prinsipial deyil, lakin, bəzi fərqlər var. Məsələn, nişanalma sisteminin müxtəlifliyi. İstənilən halda “İskəndər” yüksək dəqiqliyə malik silahdır. Onun nişanalma sistemində optik nişanın tamamlanması sistemi var, lakin İsrailin silahı ilə müqayisə oluna biləcək dərəcədə yüksək dəqiqliyə malikdir. Rusiya öz üzərinə raket silahlarının yayılmaması ilə əlaqədar öhdəliklər götürüb və buna görə də, digər ölkələrə uzaqlığı 300 km-dən artıq olan sistemlər satmamalıdır. Buna görə də, indiyə qədər Ermənistanın hansı uzaqlığa malik “İskəndər”lərə malik olması barədə məsələ açıq qalır. Mən şübhələnirəm ki, onların uzaqlıq məsafəsi 300-dən çoxdur, çünki Ermənistan Rusiyanın KTMT (Kollektiv Təhlükəsizlik Müqaviləsi Təşkilatı) üzrə müttəfiqidir, onun ərazisində Rusiya orduları yerləşir. Hətta, ola bilər ki, paradda göstərilmiş “İskəndər”lər əslində rəsmi olaraq hələ də Rusiyaya məxsusdur.\n– Uzaq radiuslu raketlər tətbiq olunmamışdı, döyüşlər birbaşa sərhəd xətti üzərində aparılırdı. Müharibə tezliklə bitdi, bundan sonrakı eskalasiya baş vermədi, lakin indi tərəflər müxtəlif hərbi sferalarda eskalasiyaya hazırdır. Məsələn, Azərbaycanda hərbi aviasiya var, Ermənistanda Rusiyanın köməyi ilə yaradılmış kifayət qədər güclü HHM (Hava Hücumundan Müdafiə) sistemi mövcuddur. Ermənistanda ümumiyyətlə ciddi aviasiya sistemi yoxdur, onların yalnız helikopterləri var. Lakin Gümridəki bazada rus döyüş təyyarələri və ZRK yerləşir, yəni onun əleyhinə aviasiyadan istifadə olunması itkilərə səbəb olacaq. Məhz belə halda aviasiyanı əvəz edəcək operativ-taktiki raketlər vacib rol oynayır.\n– Bəzi ekspertlər belə ehtimal edir ki, müharibə başladığı halda, Azərbaycan Naxçıvandan raket zərbələri endirə bilər, belə ki, oradan daha yaxındır və bu zərbələr zamanı yalnız İrəvan deyil, həmçinin Metsamor AES da nəzərdə tutula bilər. Lakin bundan sonra radiasiya zəhərlənməsi Azərbaycanın öz ərazisini də əhatə etməyəcəkmi?\nLakin düşünmürəm ki, bu, Azərbaycan üçün sərfəli olar. Radiasiya təhlükəsi yarandıqda, əlbəttə ki, bu, Azərbaycanın öz ərazisini də əhatə edəcək.\nBeynəlxalq reaksiya baxımından da bu sərfəli deyil, çünki beynəlxalq ictimaiyyət AES-ə zərbəni həddindən artıq mənfi qarşılayacaq, buna görə də, şübhə edirəm ki, Bakıda kimsə belə əmr versin. Başqa enerji qovşaqları üzərinə raket zərbələri endirilə bilər – məsələn, radiasiya sızmasına səbəb olmadan Ermənistanı enerjisiz qoymaq üçün.\nAES-ə zərbə yalnız ən son halda mümkündür, məsələn, belə bir şərait təsəvvür edək: erməni orduları Bakıya yaxınlaşır və onların şəhərə daxil olmasına az qalıb. Lakin qüvvələrin indiki nisbətində bu variantın da ehtimalı çox azdır. Buna görə də, düşünürəm ki, Bakı belə zərbələrdən çəkinəcək. Məsələ ondadır ki, hal-hazırda Azərbaycan silahlı qüvvələrin ümumi sayına, ağır silahların sayına və indi də raket sahəsində, xüsusilə də İsrail raketlərinin hesabına keyfiyyətcə hərbi üstünlüyə malikdir. Bir daha təkrar edirəm, onlar daha çox təkmilləşdirilib.


Qurban Qurbanov: Çempionlar Liqasının qrup mərhələsində oynamaq üçün şansımızdan maksimum istifadə edəcəyik - AZƏRTAC – Azərbaycan Dövlət İnformasiya Agentliyi\nQurban Qurbanov: Çempionlar Liqasının qrup mərhələsində oynamaq üçün şansımızdan maksimum istifadə edəcəyik\nİlk oyundan sonra demişdim ki, cavab matçı daha çətin olacaq. İlk dəqiqələrdən rəqib pressinq edəcək və bu oyunda daha çox güc sərf etməliyik. Rəqib azarkeşlərin dəstəyi ilə yaxşı nəticə qazanmağa çalışacaq. Biz də bunun qarşısını almaq üçün meydana çıxacağıq.\nAZƏRTAC xəbər verir ki, bu sözləri UEFA Çempionlar Liqasının play-off mərhələsinin cavab oyunları çərçivəsində Danimarkanın “Kopenhagen” komandası ilə səfərdə qarşılaşacaq Ağdamın “Qarabağ” klubunun baş məşqçisi Qurban Qurbanov bildirib.\nBaş məşqçi deyib: “Avqustun 23-də bizi çətin oyun gözləyir. Qrup mərhələsində oynamağa şansımız var və bundan maksimum istifadə etməyə çalışacağıq”.\nQarşılaşma haqqında danışan yarımmüdafiəçimiz Miçel bildirib: “Kopenhagen”də hansısa futbolçunu ayrıca qeyd etməzdim, rəqib komanda şəklində oynayır. Danimarka təmsilçisi olduqca güclüdür və Çempionlar Liqasında kifayət qədər təcrübələri var. Sabah onlar da azarkeşlərinin dəstəyi ilə uğur qazanmağa çalışacaq. Amma biz inanırıq ki, sərfəli nəticə qazanıb bu mərhələni keçəcəyik”.\nXatırladaq ki, “Kopenhagen” - “Qarabağ” komandalarının Bakıda keçirilən ilk görüşü 1:0 hesabı ilə Ağdam təmsilçisinin qələbəsi ilə yekunlaşıb.\nAZERTAG.AZ :Qurban Qurbanov: Çempionlar Liqasının qrup mərhələsində oynamaq üçün şansımızdan maksimum istifadə edəcəyik\n“Qarabağ” klubunun baş məşqçisi: Bu qələbə münasibətilə bütün Azərbaycan xalqını təbrik edirəm\n“Kopenhagen”-“Qarabağ” oyununda hesab dəyişib YENİLƏNİB\nUEFA Çempionlar Liqası: “Qarabağ” üçün həlledici oyun VİDEO


Kapital Bank müştərilərə sərfəli kartlar təklif edir » Butov.az\nTarix : 12-07-2017, 11:18\nModern.az xəbər verir ki, Bank ödəniş kartları üzrə şərtləri sadələşdirərək, müştərilərə ödənişsiz əsasda təklif edir. Belə ki, müştərilər hesaba minimum 20 AZN ilkin mədaxil etməklə 2 illik Visa kartlarını əldə edə bilərlər. Müştəri kartı aldığı gün hesaba mədaxil etdiyi məbləğdən istifadə edə bilər.\nQeyd edək ki, hazırda dövriyyədə Kapital Bank-ın 3 milyona yaxın ödəniş kartı vardır. Prossesinq mərkəzinin inkişafı, həftənin bütün günləri fasiləsiz işləməsi, sabit fəaliyyət göstərməsi milyonlarla müştəriyə xidmət göstərməsində müsbət amil hesab olunur. Kapital Bank-ın ölkə üzrə 600-dək bankomatı, 9000-dək POS terminalı vardı


“Anlaqsız” döyüşçülərimizi azad edək. – Mujde.az\n4 nəfər döyüşçümüzün ermənini təhqir etdiyinə görə cinayət məsuliyyətinə cəlb edilməsi heç cürə qəbuledilməzdir.Mənfur düşmənimiz ermənilərin xalqımıza qarşı törətdikləri vəhşilikləri hec cürə unuda bilmərik.Xocalı faciəsi;insanların Məscidlərə doldurularaq yandırılması;qaynamış samovarı insanın belinə bağlaması;borunun içinə insanları doldurub hər iki başını qaynaq edərək bağlayıb,yüksəklikdən aşağı dığarlamaları;insanların başını kəsmələri;qəbirlərimizi dağıtmalarını;məscidlərimizi – dini ocaqlarımızı mundarlamalırını və milyonlarca bu cür ağır işgəncələri yaddan çıxarmağa haqqımız yoxdur.Ona görə də mərdliklə,nizam-intizamla torpaqlarımızın bütövlüyünü təmin etmək üçün odun-alovun içərisinə atılmış döyüşçülərimizi hansı isə xırda bir hadisədən ötrü ləkələmək ,cəzalandırmaq düzgün olmaz,gözləri qarşısında səngər yoldaşlarının şəhid olması,yaralanması,müharibə dəhşətləri bu və digər bu kimi faktları onlarda eşidib ,bilib və hadisə törədərkən ola bilsin ki,əsəbindən təsirlənərək ”anlaqsız” vəziyətdə olub.Əbləh ,iblis düşmən torpaqlarımızı boşaltsada minalayıb,hər gün bir şərəfsizlik edir və ia.Yəni müharibə davam edir.Hər bir soyadaşımız,döyüşçümüz bizlər üçün qiymətlidir.Döyüşdə iştirak edənlər qəhrəmandırlar,onları qiymətləndirib təltif etmək lazımdır.\nHümanistlik etdiyimiz bəsdir.Nə qədər sərt olarıqsa düşməndə o qədər tez dizi üstdə çökər.\nMəsuliyyətə cəlb edilmiş dörd döyüşcümüzün heç birini tanımıram.Lakin güman edirəm ki,onların böyük qəbahəti,ciddi bir əməlləri yoxdur.Sadəcə xırda bir qəbahət baş verib ki,onunda yəqin ki,üzərindən keçmək mümkündür.\nİnanıram ki ,dövlətimiz – xalqımızda bu kiçik hadisəni bu cür qiymətləndirərək hümanistlik edib dörd vətəndaşını,döyüşçüsünü azad edəcək, ermənini sevindirmiyəcək!


"Dəsmalla boğub, meyitini torbalara yığdıq, üstünü betonladıq" - DƏHŞƏTLİ CİNAYƏTİN ETİRAFI » www.DovletXeberleri.az\nwww.DOVLETXEBERLERI.az » Kriminal » "Dəsmalla boğub, meyitini torbalara yığdıq, üstünü betonladıq" - DƏHŞƏTLİ CİNAYƏTİN ETİRAFI\n3-06-2017, 19:49"Dəsmalla boğub, meyitini torbalara yığdıq, üstünü betonladıq" - DƏHŞƏTLİ CİNAYƏTİN ETİRAFI\nƏməkdar artist Aygün Bəylərin qətl törədən qardaşı Abbas Hümmətov və onunla ittiham olunan Elnur Alxasov, Fuad Məmmədzadə, Cavid Alxasov, Ramil Əsirov və Elnur Əsirovun cinayət işi üzrə məhkəmə başlayıb.\nDovletxeberleri.az xəbər verir ki, Bakı Ağır Cinayətlər Məhkəməsində hakim Cavid Hüseynovun sədrliyi ilə keçirilən prosesdə məhkəmə istintaqı açıq elan edilib. Söz dövlət ittihamçısına verilib.\nProkuror ittiham aktının nəticəvi hissəsini elan edib. İttihama münasibət bildirən təqsirləndirilən şəxslər Elmir Alxasov və Ramil Əsirov özünü qismən təqsirli bilsə də, digərləri özlərini qəti olaraq təqsirli bilməyib. Məhkəmə təqsirləndirilən şəxslərə sərbəst ifadə verməyi təklif edib. Bu zaman Elmir Alxasov vəsatət verərək prosesin qapalı keçirilməsini istəyib.\nO bildirib ki, zalda ümumiyyətlə heç kimin olmamasını istəmirlər. Digər təqsirləndirilən şəxslərdə vəsatətin təmin olunmasını istəyiblər. Zərərçəkmiş Elnur Hümmətovun hüquqi nümayəndəsinin vəkili Bəylər Məmişov isə təqsirləndirilən şəxsin vəsatətin təmin olunmamasını istəyib: "Təqsirləndirilən şəxs niyə görə qapalı prosesin keçirilməsini izah edə bilmir. Əgər onlar istintaqdakı kimi bir-birinin əleyhinə ifadə verəcəklərsə, o zaman qapalı keçirilə bilər. Lakin indiki halda prosesin qapalı keçirilməsinə heç bir səbəb yoxdur".\nTəqsirləndirilən şəxslərdən Fuad Məmmədzadə prosesdə ifadə verib.\nO, ifadəsində qeyd edib ki, təqsirləndiriləndən Elmir Alxasovla sinif yoldaşı olub: "Elmirlə məktəbdən sonra bir neçə dəfə görüşmüşük. Mən universiteti bitirdikdən sonra kompüter mütəxəssisi çalışırdım. Elmir bir gün mənə zəng elədi ki, tanışın evini təmir edirlər. Pulları olmadığında təmiri özləri edirlər. Kömək lazım olduğunu dedi. Bildirdim ki, işdən çıxandan sonra gəlib kömək edərəm. 2 gün gedib onlara kömək elədim. Palçıq qarışdırdım, daş daşıdım. Bu uşaqları da orda tanımışam. Evin də Cavidə məxsus olduğu mənə məlum oldu".\nTəqsirləndirilən şəxs deyib ki, hadisə günü Elmir ona zəng edərək yeyib-içməyə çağırıb: "Ev başa çatmışdı. Elmir zəng elədi ki, sən də təmir zamanı kömək eləmisən, gəl, ye iç. Dedim, işdən çıxandan gələrəm. Dedilər, Abbas dalınca gələcək. Saat 2 idi. İş vaxtım qutardı. İşdən də tez çıxanda maaşım kəsilirdi deyə tam vaxtında çıxdım. Abbas gəldi, onun avtomobili ilə Qalaya gəldik. Evə çatmağımıza 100 metr qalmış Elmiri gördük. Rəngi ağappaq olmuşdu. Səbəbini soruşduq, heç nə demədi. Evə girən zaman otaqda yerdə meyit gördüm. Elnur Hümmətov yerdə uzanmışdı, ağzından köpük və qan gəlirdi. Heç nə soruşa bilmədim, ürəyim bulandı. Tualetə getdim. İçəridə Ramil vardı. Mənə dedi, sənlik bir şey yoxdu, qohumlar arasında söz-söhbət olub. Sən heç kimə heç nə demə. Desən, səni də, ailəni də öldürərik. Mən Abbasdan xahiş elədim ki, məni evə aparsın. Biz ordan çıxdıq, məni evə gətirdilər. O gündən bəri heç biri ilə görüşməmişəm, əlaqə saxlamamışam. Ölkədən getmişdim, sonradan geri qayıtdım".\nProkurorun suallarını cavablandıran təqsirləndirilən şəxs istintaq dövründə bir neçə dəfə ifadə verib: "Birinci dəfə ifadə verməkdən imtina etmişəm. Sonra polisdə bizə təzyiq edildi, ifadəni onlar deyəm kimi yazıb qol çəkdirdilər. Orda şəkər tutdum. Şoka düşdüm. Müalicə Müəssisəsinə köçürtdülər. Daha sonra ifadəmi verdim".\nTəqsirləndirilən şəxs qeyd edib ki, heç zaman narkotik maddələrdən istifadə etməyib: "Nə satışı ilə məşğul olmuşam, nə də becərilməsi ilə. Mənim bu uşaqların narkotiklə əlaqəsinin olmasından xəbərim olmayıb. Olsaydı, heç zaman münasibət saxlamazdım".\nZərərçəkmişin nümayəndəsi Bəylər Məmişovun sualına cavab olaraq Fuad Məmmədzadə bildirib ki, qorxduğundan bu barədə heç kimə məlumat verməyib: "Məni təhdid eləmişdilər. Qorxduğumdan bu barədə heç kimə heç nə deməmişəm. Ümumiyyətlə, heç kimlə danışmamışam".\nProkuror bildirib ki, təqsirləndirilən Fuad Məmmədzadənin istintaqa verdiyi ifadələrlə məhkəmədə danışdıqları arasında ziddiyyət var. Dövlət ittihamçısı buna görə onun istintaqa verdiyi ifadələrin elan edilməsini istəyib.\nHakim vəsatəti təmin edib. Onun istintaqa verdiyi ifadələr elan edilib.\nFuad Məmmədzadə istintaqa ifadəsində bildirib ki, internet vasitəsi ilə bir sayta girməklə kod adı “AK-48” adlanan marixuana toxumlarını İngiltərə və Hollandiyadan öz adıma sifariş etdim. Metronun “28 May” stansiyasının yaxınlığında yerləşən “Kapitalbank”ın filialında toxumun bir paketinə 350 avro ödədim. Marixuana toxumlarını isə “Memar Əcəmi” metrostansiyasının yaxınlığında yerləşən “AZ 1102″ indeksli poçt şöbəsindən götürdüm. İnternetdən öyrəndiyim qaydada toxumları bir gün suda islatdım, hər dibçəyə bir toxum əkdim. 25 ədəd dibçəkdə olan narkotiki sarı işıq verən projektorun altında becərdim.\nRamil, onun qardaşı Elnur, Abbas, Cavid və Elnur Hümmətov həmin evdə növbə ilə qalıb, bitkilərə nəzarət ediblər. Narkotiki əkib-becərməyimizdən bizdən başqa heç kəs bilməyib”.\nTəqsirləndirilən şəxsin istintaqa ifadəsinə görə, may ayının əvvəllərində marixuana əkməkdə şərikləri olan Elnur Hümmətov öz əsgərlik məsələsini həll etmək adı ilə ondan 500 manat borc alıb: “Bundan sonra bir müddət Elnur bizdən gizləndi. Günlərlə Elnuru tapa bilmədik. Bu səbəbdən onun bizi sata bilməsi şübhəsi yaratdı. Sonradan Elnurun yetişən kimi marixuananı oğurlayacağını, bizi polisə satacağını eşitdim. Buna görə də digər uşaqlara Elnurla ciddi söhbət etməyi təklif etdim”.\nFuad Məmmədzadə ifadəsində həmçinin Elnur Hümmətovu narkotiki əkdikləri evə gətirmələrindən, sonra onu öldürmələrindən danışıb: “Ramil və onun qardaşı Elnur dəsmalı Elnur Hümmətovun boğazına dolayaraq boğdular. Bu zaman Elnurun səsi kəsildi. Onun öldüyünə əmin olduqdan sonra meyiti torbalara yığdıq. Saat 16 radələrində Abbas avtomobillə Cavidi evə gətirdi. Cavid meyiti həyətdə basdırmağımızı təklif etdi. Təxminən gecə saat 12 radələrində quyu qazaraq, meyiti orada basdırdıq, üstünü də betonladıq”.\nFuad Məmmədzadənin sözlərinə görə, Abbas vəd etdiyi kimi becərdikləri marixuananı 150 kibrit qutusunda qablaşdırıb: “Hər bir qutunu 70 manata satdıq. Əldə edilmiş 15 min manat puldan mənə 2 min manat verildi. Qalan pul isə qrupun digər üzvləri arasında bölüşdürüldü. Həmin puldan Elnur Hümmətovun kreditini də ödəmişəm”.\nTəqsirləndirilən şəxs qeyd edib ki, ifadə verən zaman təzyiqi qalxdığından düzgün ifadə verə bilməyib.\nMəhkəmə prosesi iyunun 16-da davam edəcək. Gələn prosesdə Aygün Bəylərin qardaşının dindirilməsi gözlənilir.\nXatırladaq ki, tutulan şəxslərdən Abbas Hümmətov əməkdar artist Aygün Bəylərin qardaşı, qətlə yetirilən şəxs isə əmisi nəvəsidir.(Lent.az)\nBankomat soyub Rusiyaya qaçan şəxslə bağlı yeni...\nDeputatın qardaşı oğlu məhkəmə zalından azadlığa...\nMəhkum hakimin kassasiya şikayəti təmin edilməyib...


Cinsi gücü artıran dərmanlar ölkədə problem yaradıb » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nCinsi gücü artıran dərmanlar ölkədə problem yaradıb\n16 May 2013, 11:47 2378\nZəhərlənməyə rəvac verən dərmanlar arasında cinsi gücü artıran preparatlar da az deyil.\nAzərbaycandakı rəsmi statistikaya əsasən, dərman zəhərlənmələrinə ən çox yuxu preparatları səbəb olur. Belə dərmanlardan asılı duruma düşən insanlar aşağı dozayla kifayətlənməyib daha böyük dozalar qəbul etməli olurlar. İki gün öncə Göyçay rayonunda azyaşlı uşağın dərmandan zəhərlənərək dünyasını dəyişməsi məsələni yenidən gündəmə gətirib.\nKliniki Tibbi Mərkəzin toksikologiya şöbəsinin müdiri Azər Maqsudovun Modern.az-a verdiyi məlumata görə, bu ilin dörd ayı ərzində dərman zəhərlənmələrinə görə 36 müraciət daxil olub. Onlardan 16 nəfər bu diaqnozla xəstəxanaya daxil olub. Şöbə müdirinin sözlərinə görə, zəhərlənənlərdən 4 nəfəri azyaşlı uşaqlardır:\n“Sakitləşdirici, yuxugətirici, depressiya əleyhinə və vitamin preparatlarından daha çox zəhərlənmələr olur. Dərman zəhərlənmələri əsasən sedativ tərkibli dərmanlardan baş verir. Zəhərlənmələr isə daha çox 25-40 yaş arası insanlarda baş verir. Ötən il dərman zəhərlənmələrindən ölüm halı olsa da, bu il belə fakt qeydə alınmayıb. Ötən il bir nəfər rayondan gətirilən xəstə çox ağır vəziyyətdə müraciət etdiyinə görə, zəhərlənmədən dünyasını dəyişib. Ümumilikdə isə ötən il 78 nəfər dərmandan zəhərlənib”.\nDərman preparatlarından zəhərlənənlər arasında azyaşlıların da olmasının başlıca səbəbini nəzarətsizlikdə görən Azər Maqsudov bildirdi ki, böyüklər arasında zəhərlənmə eyni zamanda sakitləşdirici və antidepressant qrupa aid dərmanların həkim təyinatına riayət olunmadan qəbul edilməsi hallarında baş verib. Bundan başqa, dərmanların saxlanma şəraitinə düzgün əməl edilməməsi də zəhərlənməyə rəvac verib.\n“Dərman vasitələri haqqında” qanunda dərmanların saxlanma qaydası, keyfiyyətsiz dərmanların idxalı, satışa buraxılması, onların öz dozalarına uyğun apteklərdən düzgün buraxılmaması ilə bağlı məsuliyyətlər nəzərdə tutulur. Özü də təkcə inzibati xarakterli olmayıb, cinayət xarakteri də daşıyır.


“Yeni Əsrin müqaviləsi”nin imzalanmasından 2 il keçir - AZƏRTAC – Azərbaycan Dövlət İnformasiya Agentliyi\nBakı, 14 sentyabr, Nihad Budaqov, AZƏRTAC\nÖtən 25 il ərzində sazişin icrası uğurla reallaşdırılıb. AÇG-də böyük ehtiyatlar mövcuddur və burada hələ görüləcək çox iş var. Bu vaxtadək AÇG-dən hasil edilən 3,6 milyard barreldən çox neft dünya bazarına əsasən Bakı-Tbilisi-Ceyhan (BTC) və Qərb Marşrutu İxrac Boru Kəməri vasitəsilə daşınıb. 1994-cü ildə kontrakt imzalananda təxmin edilən neft ehtiyatları 511 milyon ton müəyyən olunmuşdu. Bu gün isə “Azəri-Çıraq-Günəşli”də hasil edilməmiş təxminən 500 milyon ton neft ehtiyatı var. Lakin bu hələ son rəqəm deyil. Yataqların ehtiyatının artması ehtimalı var və yeni Sazişin icrası müddətində bu rəqəm daha da artacaq.\nAZERTAG.AZ :“Yeni Əsrin müqaviləsi”nin imzalanmasından 2 il keçir


General-polkovnik Zakir Həsənov və nazirliyin digər rəhbər heyəti Yel çərşənbəsini təlimlərdə iştirak edən hərbi qulluqçularla birgə keçirib. » www.DovletXeberleri.az\nwww.DOVLETXEBERLERI.az » Cəmiyyət » General-polkovnik Zakir Həsənov və nazirliyin digər rəhbər heyəti Yel çərşənbəsini təlimlərdə iştirak edən hərbi qulluqçularla birgə keçirib.\n13-03-2019, 08:11General-polkovnik Zakir Həsənov və nazirliyin digər rəhbər heyəti Yel çərşənbəsini təlimlərdə iştirak edən hərbi qulluqçularla birgə keçirib.\nDovletxeberleri.az Müdafiə Nazirliyinə istinadən xəbər verir ki, xalqımızın milli-mənəvi dəyərlərini özündə əks etdirən və qədim ənənələrimizdən olan Novruz bayramı ərəfəsində şəxsi heyətlə görüşən Müdafiə naziri bayram şənliyində iştirak edib, tonqal ətrafında toplaşan əsgər və zabitlərlə söhbət edib.\nZirehli texnikalar döyüşə hazır vəziyyətə...\nZakir Həsənov cəbhədə - FOTOLAR...


Azərbaycanın gənc alimləri Prezident İlham Əliyevə müraciət ünvanlayıblar » www.XALQXEBER.az\n18:50 - Atilla" Fitness və Hamamda müştərilər aldadılır - FAKT\n17:28 - “Ermənilər Dilqəm Əsgərovu zəhərləyib” - Girovun oğlu\n17:26 - İlham Əliyev Fransa prezidenti ilə görüşdü\n17:23 - Gələn həftənin məzənnəsi açıqlandı\n17:13 - Almaniyadan deportasiya edilənlər Bakıda kütləvi şəkildə həbs olundular\n17:12 - Ədalət Muradovla Nazpəri Dostəliyevanı hansı cəza gözləyir?\n16:13 - Azərbaycanda ərəblərin növbəti vəhşiliyi: “Tüpürüm bunun puluna” – VİDEO\n16:10 - Paşinyan: İlham Əliyevlə danışıqlara hazıram\n16:07 - “Mən bənna yox, aşıq qızıyam…” - Nazpəri\n16:03 - Hansı redaksiyalar jurnalistlərə pul verib? – Siyahı\n15:58 - AZTV sədrini öldürmək istəyənlərə hökm oxundu\n15:00 - “Biz İnterpolun dəstəyinə çox bel bağlayırıq” - Mehriban Əliyeva\n14:15 - Rusiyada azərbaycanlıların olduğu avtobus qəzaya düşdü - Video\n14:09 - Adnan Oktarla bağlı şok iddia: Cinsi əlaqəyə girə bilmirdi\n15-12-2017, 15:51 233 dəfə baxılıb\nAzərbaycanın gənc alimlərinin I qurultayının iştirakçıları Prezident İlham Əliyevə müraciət ünvanlayıblar.\n"Report"un məlumatına görə, müraciətdə bildirilir ki, əsası ümummilli lider Heydər Əliyev tərəfindən qoyulan və hazırda ölkə başçısı İlham Əliyev tərəfindən böyük uğurla davam etdirilən dövlət siyasəti nəticəsində müstəqil Azərbaycan sosial-iqtisadi və mədəni-mənəvi baxımdan sürətlə inkiaf edib, beynəlxalq aləmdə ölkəmizin strateji mövqeləri kifayət qədər möhkəmlənib.\nMüraciətdə gənclər Prezident İlham Əliyevin rəhbərliyi ilə həyata keçirilən uğurlu dövlət siyasəti sayəsində neft kapitalının insan kapitalına çevrilməsi hədəfinə nail olunduğunu və Azərbaycanın regionun lider dövlətinə çevrildiyini qeyd ediblər.\nÖlkədə həyata keçirilən siyasətin mühüm istiqamətlərindən olan dövlət gənclər siyasəti nəticəsində gənc nəslin hərtərəfli inkişafı, yaradıcı və innovativ potensialın üzə çıxarılması, cəmiyyətin bütün sahələrində onların fəal iştirakının təmin olunması istiqamətində mühüm addımlar atılıb.\nMüraciətdə intellektual gəncliyin biliklər iqtisadiyyatı quruculuğu sahəsindəki rolunun yüksəldilməsi, dövlət idarəçiliyinə cəlb olunması, təhsil və məşğulluq sahələrinə diqqətin artırılması istiqamətindəki tədbirlərin diqqətəlayiq olduğu vurğulanıb.\nQurultay iştirakçıları görülən bu işlərin, eləcə də milli dəyərlərə sadiq, yüksək bilik və bacarıqlara malik gəncliyin yetişməsi istiqamətində atılan addımlar və yaradılan şəraitin onlara böyük stimul verdiyini qeyd ediblər.\nSonda gənc alimlər dövlət siyasətini daim dəstəkləyəcəklərini, biliklər iqtisadiyyatı və vətəndaş cəmiyyətinin qurulması işində yaxından iştirak edəcəklərini, Azərbaycan elmi potensialının dünyanın qabaqcıl elm mərkəzlərinin təcrübəsinə uyğun qurulmasında səylərini daha da gücləndirəcəklərini qeyd ediblər.\nTeqlər: Eliyeve, Prezident, muraciet, lham, Azerbaycanin, genc, unvanlayiblar, alimleri\nPrezident gənclərlə bağlı sərəncam verdi\nMehriban Əliyevanın köməkçisi ilə - MÜSAHİBƏ\n"Heydər Əliyev Azərbaycan dövlət gənclər siyasətinin banisidir" mövzusunda tədbir - Bərdədə\nAzərbaycan nefti yenidən yüksəlişdə\n“Mən ölkəmizi tərifləməklə məşğulam” - İlham Əliyev\nVaqif Əsədov mükafatlandırıldı - FOTO


Çempionata hazırlıq işləri heç də beynəlxalq səviyyəyə uyğun gəlmir\nYarışma zalında gün boyu həyəcan davam etdi\nSentyabrın 17-də Bakıda güləş üzrə lisenziya xarakterli dünya çempionatı başladı. Yarışmanın elə ilk günündən bəlli oldu ki, hazırlıq işləri heç də beynəlxalq səviyyəyə uyğun gəlmir.\nÇempionat keçirilən Heydər Əliyev adına İdman-Konsert Kompleksini mühasirəyə almış Daxili Qoşun qüvvələri, gücləndirilmiş iş rejimində işləyən Bakı polisi əməkdaşlarının yarışları izləməyə gəlmiş vətəndaşlara aramsız basqısı bəzilərini lap təbdən çıxarırdı. Bilet alsalar da, yarışma zalına keçə bilməyən azarkeşlərlə mühafizə xidməti əməkdaşları arasında baş verən toqquşmalar tatami üzərindəki yarışmaları az qala kölgədə qoymuşdu.\nBakı Şəhər Baş Polis İdarəsinin rəis əvəzi Yaşar Əliyev «Azadlıq» radiosuna müsahibəsində dedi ki, ərazi bütünlüklə nəzarət altındadır və qanundan kənar hər hansı insident baş verməyib.\nYarışlara 103 ölkənin 850-dən artıq idmançısı qatılıb. Bu sırada Ermənistan güləşçiləri də var. Azarkeşlər bildirirlər ki, gücləndirilmiş mühafizə tədbirləri elə erməni güləşçilərinin Bakıya gəlməsilə bağlıdır.\nSentyabrın 17-də artıq onlardan biri Roman Amoyan Azərbaycan güləşçisi Rövşən Bayramova məğlub oldu. Ancaq bu, Ermənistan güləşçilərinin çempionatdakı tək məğlubiyyəti olmadı. Erməni əsilli Ukrayna güləşçisi Suren Gevorkyan Ermənistanın yarışlara qatılan daha bir idmançısı Xosrov Məlikyanı məğlub etdi.\nAzarkeşlərin çoxu erməni güləşçilərin Bakıya gəlişinə elə də böyük önəm verməyin tərəfdarı deyillər. Onların fikrincə, Azərbaycan idmançısının Ermənistan güləşçisini məğlub etməsinə sadəcə, sıradan bir idman olayı kimi baxılmalıdır. Buna iki qonşu dövlət arasında gedən münaqişə yönündən yanaşıb durumu dramatikləşdirməyə, Azərbaycan idmançılarını psixoloji basqıda saxlamağa heç bir ehtiyac yoxdur.\nYarışma zalında isə gün boyu həyəcan davam etdi. Olimpiya çempionu Fərid Mansurovun ağır çəki dərəcəsində venesuelalı rəqibinə qalib gələrək yarımfinala və daha sonra finala çıxması zalda çox böyük coşqu yaratdı.


Millət vəkillərimiz Berlində etiraz etdilər » Qadin.Net ~ İlk milli qadın portalı\nMillət vəkillərimiz Berlində etiraz etdilər\nXocalı soyqırımının 23-ci ildönümü ilə əlaqədar Berlin Azərbaycan Evi, Almaniyadakı Azərbaycanlıların Koordinasiya Mərkəzinin (AAKM) təşkilatçılığı, Azərbaycan Tələbə Şəbəkəsinin iştirakı ilə Berlində - Brandenburq qapıları qarşısında etiraz nümayişi keçirilib.\nTrend-in məlumatına görə, aksiyada Milli Məclisin deputatları Siyavuş Novruzov, Rauf Əliyev və Xanlar Fətiyev iştirak ediblər.\nS.Novruzov çıxışında Xocalı soyqırımından, Azərbaycan torpaqlarının Ermənistan tərəfindən işğal altında saxlanmasından danışıb, Avropa ictimaiyyətindən Xocalı soyqırımının tanınmasını tələb edib.\nXocalı soyqırımının canlı şahidi, “Erməni Təcavüzünün Tanıdılması” İctimai Birliyinin sədri, yazıçı-jurnalist Səriyyə Cəfərova, Mayns Azərbaycan Cəmiyyətinin sədri Başar Kömür, NRV Alman Azərbaycan Dostluq Cəmiyyətinin həmsədri Faiq Məmmədov, Bilefeld Atatürkçü Düşüncə Mərkəzinin sədri Mehmeteli Ölməz, “Tərxis Olunmuş Hərbçilərin Gəncləri Maarifləndirmə” İctimai Birliyinin sədri Emin Həsənli çıxışlarında Avropada Türkiyə və Azərbaycan xalqlarına qarşı ikili standartların olduğunu vurğulayaraq, Azərbaycan dövlətinin artan iqtisadi və siyasi gücündən danışıblar. Çıxışlarda Ermənistana qarşı sanksiyaların tətbiqi, Xocalı soyqırımının tanınması tələb edilib.\nTədbirdə Xocalı faciəsini əks etdirən fotomateriallar, erməni millətçilərin qanlı hərəkətlərini ifşa edən plakat və “Xocalıya ədalət” kampaniyasının nəşrləri nümayiş etdirilib. İştirakçılara Xocalı faciəsi, Dağlıq Qarabağ münaqişəsi, “Xocalıya ədalət” kampaniyası haqqında alman və ingilis dillərində məlumatlandırıcı vərəqələr paylanıb.


Ağ Evdə Novruz bayramı\nAğ Evdə Novruz\nNovruz bayramı bu il ABŞ paytaxtı Vaşinqtonda Ağ Evdə də qeyd edilib. ABŞ-ın birinci xanımı Mişel Obama Novruz bayramının qeyd edildiyi ölkələrin Amerikada yaşayan nümayəndələrini Ağ Evdə qəbul edib və Novruz təbriklərini çatdırıb.\nToplaşanlara Novruz mübarək deyən birinci xanım Mişel Obama Ağ Evin bu bayramın qeyd edilməsi üçün çox münasib bir yer olduğunu deyib. “Ağ Ev Xalqın Evi deməkdir, yəni bizi bir ölkə halında birləşdirən mədəni və ənənə baxımından müxtəlifliyimizi əks etdirən bir yerdir”-deyə xanım Obama bildirib.\nO, Novruz ənənəsindən danışaraq deyib ki, yazın gəlişi ilə əlaqədar 3 min ildən artıq tarixə malik bu bayram Yaxın Şərq, Asiya və düyanın bir sıra ölkələrində, o cümlədən Birləşmiş Ştatlarda da qeyd edilir. “Bu, torpağın yaz mövsümü yenilənməsinin qeyd edildiyi bir bayramdır. Bu dövrdə əvvəlki il dəyərləndirilir, qarşıdakı il sağlamlıq və firavanlıq üçün yeni təəhhüdlər verilir”-deyə xanım Obama bildirib.\nBirinci xanım Mişel Obama Novruz münasibətilə Ağ Evdə xonça hazırlandığını, dəvət olunmuş qonaqlara yeməklər hazırlamaq üçün xüsusi aşbazın dəvət edildiyini qeyd edib.\nTədbirdə Amerikanın “İpək Yolu” rəqs ansamblı müxtəlif xalqların milli rəqslərindən ibarət konsert proqramı hazırlayıb. Ansambl “Nəlbəki” Azərbaycan xalq rəqsini ifa edib.\nABŞ prezidenti Novruz bayramı münasibətilə iranlılara müraciət ünvanlayıb\nABŞ səfirinin iqamətgahında Novruz şənliyi [Video & Fotoqalereya]


Gömrük Komitəsində tenderin qalibi iş başa çatandan sonra açıqlanır - FOTOFAKT » Axin.az\nGömrük Komitəsində tenderin qalibi iş başa çatandan sonra açıqlanır - FOTOFAKT\nYeniavaz.com xəbər verir ki, Aksizli Mallar üzrə Baş Gömrük İdarəsinə mart ayının 5-də kotirovka sorğusu elan edib. Sorğunun qalibi olan “Euro Brand” MMC 29 aprel – 8 sentyabr tarixləri arasında Gömrük İdarəsinə 9 min 983 manat 25 qəpik dəyərində təsərrüfat malları satıb. Mart ayında baş tutan müsabiqədə “Euro Brand” MMC-nin qalib olduğu da bu gün – 8 sentyabr tarixində açıqlanıb.\nQeyd edək ki, “Euro Brand” MMC daha əvvəl də Gömrük Komitəsinin elan etdiyi tender müsabiqələrində də qalib olub. Belə ki, Gömrük Komitəsinin Tibbi Xidmət İdarəsi "Euro Brand" MMC-dən 4 min 995 manat 15 qəpik dəyərində təmizlik və təsərrüfat malları satın alıb. Gömrük Komitəsi və "Euro Brand" MMC arasındakı bu əməkdaşlıqda diqqət çəkən məqam odur ki, Gömrük Komitəsinin Tibbi Xidmət İdarəsi kotirovka sorğusunu oktyabr ayının 29-da elan edib. "Euro Brand" MMC isə sorğunun elan olunmasından təxminən ay yarım əvvəl - 12 sentyabr 2019-cu il tarixində dövlət qeydiyyatına alınıb.\nYəhyayev Orxan Azər oğlu eyni zamanda “Global Corporate Sevices” MMC-nin də qanuni təmsilçisidir. Nizamnamə kapitalı 5 manat olan “Global Corporate Sevices” MMC -nin hüquqi ünvanı Bakı şəhəri, Nəsimi rayonu, Süleyman Rəhimov, ev 189-da yerləşir.


18:38 12 Yanvar 2016\nM.Quliyev Azərbaycanda süni qiymət artırılması üçün aparılan tədbirlərin yaxın vaxtlarda öz nəticəsini verəcəyinə əminliyini bildirib: “Cənab Prezident də çıxışında dedi ki, dünyada maliyyə-iqtisadi böhranı var, bu böhranın müəyyən təsirləri Azərbaycandan da yan keçməyib. Neftin qiymətinin aşağı düşməsi neft ixracatçısı olan bütün ölkələr kimi, Azərbaycanı da müəyyən iqtisadi düzəlişlər etməyə məcbur edir”.\nDeputat qeyd edib ki, ölkədə qeyri-neft sektorunu inkişaf etdirilməlidir: “Bununla da öz həyatımızın yeni mərhələsinə başlayacağıq. Burada çox ciddi təlaşa ehtiyac yoxdur. Bəzi müxalif ekspertləri bildirirlər ki, Azərbaycanda böhran var, yaxud böhran gözlənilir. Bunun heç bir əsası yoxdur. İnsanları da ajiotaja salmağa ehtiyac yoxdur”.\nM.Quliyev deyib ki, dövlət büdcəsindən müəyyən xərcləri azaltmalıyıq: "Amma bu il də heç bir soial layihə diqqətdən kənarda qalmayacaq və ixtisar olmayacaq. Əməkhaqları, pensiyalar, müavinətlər, ünvanlı sosial yardım proqramları tam olaraq öz qüvvəsi ilə işləyəcək. O cümlədən təhsil, səhiyyə xərcləri büdcədə azaldılmayıb”.\nDeputat Azərbaycanda korrupsiya hallarının qarşısının alınması hesabına daxili istehsal artacaq


Azadlığı məhdudlaşdırılan şəxslərə elektron nəzarət vasitələrinin tətbiqi ilə bağlı nəzarət sistemi yaradılacaq | CahanPress\nAzadlığı məhdudlaşdırılan şəxslərə elektron nəzarət vasitələrinin tətbiqi ilə bağlı nəzarət sistemi yaradılacaq\nTarix: 16.04.2018 Saat: 11:11\nŞəxs elektron nəzarət vasitəsini zədələdikdə və yararsız vəziyyətə saldıqda, həmin vasitənin dəyəri ondan tutulacaq.\n“Məhkum edilmiş və ya barəsində qətimkan tədbiri seçilmiş şəxslərə elektron nəzarət vasitələrinin tətbiqi Qaydaları” açıqlanıb.\nBu Qaydalar məhkum edilmiş və ya barəsində qətimkan tədbiri seçilmiş şəxslərə elektron nəzarət vasitələrinin tətbiq edilməsi ilə bağlı məsələləri tənzimləyir. Elektron nəzarət vasitələri azadlığın məhdudlaşdırılması növündə cəzaya məhkum edilmiş, habelə barəsində ev dustaqlığı qətimkan tədbiri seçilmiş şəxslərə, həmçinin məhkəmənin müəyyən etdiyi hallarda şərti məhkum edilmiş və ya cəzadan şərti olaraq vaxtından əvvəl azad edilmiş şəxslərə tətbiq edilir. Elektron nəzarət vasitələri məhkəmənin müvafiq olaraq azadlığın məhdudlaşdırılması növündə cəzanın, habelə şərti məhkum etmənin və ya cəzadan şərti olaraq vaxtından əvvəl azad etmənin təyin edilməsi barədə qanuni qüvvəyə minmiş yekun qərarı əsasında Cəzaların İcrası Məcəlləsinə uyğun olaraq icra məmuru (probasiya üzrə) tərəfindən tətbiq olunur. Barəsində ev dustaqlığı qətimkan tədbiri seçilmiş şəxslərə Cinayət-Prosessual Məcəlləsinə uyğun olaraq elektron nəzarət vasitələrinin tətbiqi məhkəmənin qərarının elan olunmasından sonra polis orqanı tərəfindən həyata keçirilir. Elektron nəzarət vasitələrinin tətbiqi Ədliyyə Nazirliyinin “Cəza çəkən məhkumlar və həbs edilmiş şəxslər” informasiya sisteminin elektron nəzarət üzrə altsistemi vasitəsilə həyata keçirilir. Yerli probasiya qurumlarında və polis orqanlarında quraşdırılmış işçi stansiyalar Ədliyyə Nazirliyinin “Cəza çəkən məhkumlar və həbs edilmiş şəxslər” informasiya sisteminə inteqrasiya olunurlar. Elektron nəzarət sistemi vahid data mərkəzindən və onun proqram təminatından, Ədliyyə Nazirliyində və Daxili İşlər Nazirliyində quraşdırılan monitorinq mərkəzlərindən və bilavasitə elektron nəzarət vasitələrindən ibarətdir. Monitorinq mərkəzi elektron nəzarət vasitələrinin istifadəsi ilə aparılan bütün izləmə məlumatlarının qəbulunu, emalını, saxlanılmasını, idarə edilməsini və ötürülməsini, habelə məhkum edilmiş və ya barəsində qətimkan tədbiri seçilmiş şəxslərlə operativ əlaqəni təmin edən, müvafiq texniki-proqram vasitələri ilə təchiz olunan, ilin bütün günləri 24 saat ərzində fasiləsiz fəaliyyət göstərən və elektron nəzarət sisteminə inteqrasiya edilmiş mərkəzdir.\nElektron nəzarət vasitələri tətbiq edilmiş şəxslərin müəyyən edilmiş vəzifələri yerinə yetirməsinə nəzarət məhkum edilmiş şəxslərə münasibətdə yaşayış yeri üzrə icra məmuru (probasiya üzrə) tərəfindən, ev dustaqlığı qətimkan tədbiri tətbiq edilmiş şəxslərə münasibətdə yaşayış yeri üzrə polis orqanının müvafiq vəzifəli şəxsi tərəfindən həyata keçirilir. Yaşadığı yer üzrə yerli probasiya qurumuna və ya polis orqanına gəlmiş (gətirilmiş) nəzarət subyekti Ədliyyə Nazirliyinin “Cəza çəkən məhkumlar və həbs edilmiş şəxslər” informasiya sistemində qeydiyyata alınır və ona nəzarət subyektinin eyniləşdirmə nömrəsi verilir. İcra məmuru (probasiya üzrə) və ya polis orqanı məhkəmənin qərarında göstərilən vəzifələrə əsasən tətbiq olunacaq elektron nəzarət vasitəsinin növünü müəyyən edir və elektron nəzarət sistemində yeni nəzarət subyektinin fərdi identifikasiya nömrəsini, soyadını, adını, atasının adını, doğum tarixini, eyniləşdirmə nömrəsini, quraşdırılacaq cihazların seriya nömrələrini, məhdudlaşdırma şərtlərini və onlardan asılı olaraq tələb olunan digər məlumatları elektron nəzarət sisteminə daxil edir. İcra məmuru (probasiya üzrə) və ya polis orqanının müvafiq vəzifəli şəxsi nəzarət subyekti ilə birgə onun məhkəmənin qərarında göstərilən yaşayış yerinə gedərək, elektron nəzarət vasitəsini quraşdırır və aktivləşdirilməsi üçün monitorinq mərkəzinə elektron sorğu göndərir. Monitorinq mərkəzində məsul növbətçi dispetçer daxil olan sorğunu yoxlayır və sorğu ilə bağlı suallar yarandıqda, məlumatı icra məmuru (probasiya üzrə) və ya polis orqanının müvafiq vəzifəli şəxsi ilə dəqiqləşdirdikdən sonra nəzarət subyektini izləmə siyahısına daxil edib, quraşdırılacaq elektron nəzarət vasitələrini aktivləşdirir. Azadlığın məhdudlaşdırılması növündə cəzaya məhkum edilmiş, şərti məhkum edilmiş və ya cəzadan şərti olaraq vaxtından əvvəl azad edilmiş şəxslər elektron nəzarət vasitəsini gəzdirməkdən imtina etdikdə, onu zədələdikdə və ya digər üsulla yararsız vəziyyətə saldıqda, yaxud həmin vasitənin işlək vəziyyətdə saxlanılması üçün ona xidmət etmədikdə, müvafiq olaraq Cəzaların İcrası Məcəlləsinə uyğun tədbirlərin görülməsi üçün icra məmuru (probasiya üzrə) tərəfindən məhkəməyə təqdimat verilir. Həmin vəzifələr barəsində ev dustaqlığı qətimkan tədbiri seçilmiş şəxslər tərəfindən yerinə yetirilmədikdə, bu barədə Cinayət-Prosessual Məcəlləsinə müvafiq tədbirlərin görülməsi üçün cinayət prosesini həyata keçirən orqana məlumat verilir. Növündən asılı olaraq elektron nəzarət vasitələrinin quraşdırılması aşağıdakı qaydada həyata keçirilir:\nelektron qolbaq – nəzarət subyektinin ayağına topuğun əyilmə yerindən yuxarıda elastik kəmər və birdəfəlik pərçim vasitəsilə kilidlənir. Kəmərin sıxlığı ayaqda rahat hərəkət etmək, nəzarət subyektinə ağrı hissini verməmək, eyni zamanda hərəkət zamanı çıxmamaq baxımından tənzimlənir. Elektron qolbaq nəzarət subyektinin ayağına bağlandıqdan sonra işə salınır və bu zaman vibrasiya, habelə az görünən işıq siqnalı vasitəsilə işarə verir. Elektron qolbaq müstəqil və ya nəzarət qurğuları ilə kompleksdə işləyə bilər. Müstəqil işləyən elektron qolbağa, həmçinin GSM kart taxılır və işə salındıqdan sonra GPS və GSM siqnalları yoxlanılır, nəzarət subyekti, tarix, saat, yer və məhdudlaşdırma şərtləri barədə məlumatlar monitorinq mərkəzi ilə sinxronlaşdırılır. Monitorinq mərkəzi ilə əlaqə yaradılaraq səs və data mübadiləsi, eləcə də xəbərdarlıq siqnallarının işlək olması yoxlanılır;\nmobil nəzarət qurğusu – GSM kart taxıldıqdan sonra işə salınır, GPS və GSM siqnalları yoxlanılır, bağlantıda işləyəcək elektron qolbaq və olduğu təqdirdə digər elektron nəzarət vasitələri tanıdılır, nəzarət subyekti, tarix, saat, yer və məhdudlaşdırma şərtləri barədə məlumatlar monitorinq mərkəzi ilə sinxronlaşdırılır. Monitorinq mərkəzi ilə əlaqə yaradılaraq səs və data mübadiləsi, eləcə də xəbərdarlıq siqnallarının işlək olması yoxlanılır. Mobil nəzarət qurğusu elektron qolbaq ilə birgə tətbiq olunur. İzləmə şərtlərindən asılı olaraq, ev nəzarət stansiyası və ev siqnal ötürücüsü ilə bağlantı yaradıla bilər;\nev nəzarət stansiyası – nəzarət subyektinin yaşadığı evdə elektrik enerji mənbəyinin (rozetka) bilavasitə yaxınlığında üfüqi və ya şaquli səth üzərində möhkəm bərkidildikdən sonra işə salınır, yerüstü xətt və (və ya) GSM vasitəsilə şəbəkəyə qoşulması yoxlanılır, elektron qolbaq, habelə olduğu təqdirdə digər elektron nəzarət vasitələri tanıdılır, nəzarət subyekti, tarix, saat, yer və məhdudlaşdırma şərtləri barədə məlumatlar monitorinq mərkəzi ilə sinxronlaşdırılır. Monitorinq mərkəzi ilə əlaqə yaradılaraq data və olduqda səs mübadiləsi, eləcə də xəbərdarlıq siqnallarının işlək olması yoxlanılır. Ev nəzarət stansiyası elektron qolbaqlarla birgə tətbiq olunur. İzləmə şərtlərindən asılı olaraq, mobil nəzarət qurğusu və ev siqnal ötürücüsü ilə bağlantı yaradıla bilər;\nev siqnal ötürücüsü – nəzarət subyektinin yaşadığı evdə elektrik enerji mənbəyinin (rozetka) bilavasitə yaxınlığında üfüqi və ya şaquli səth üzərində möhkəm bərkidildikdən sonra işə salınır, elektron qolbaq, habelə olduğu təqdirdə digər elektron nəzarət vasitələri tanıdılır. Monitorinq mərkəzi ilə əlaqə yaradılaraq işlək olması yoxlanılır. Ev siqnal ötürücüsü elektron qolbaq və mobil nəzarət qurğusu ilə birgə tətbiq olunur. Nəzarət subyektinin yaşadığı evin ölçülərindən və quruluşundan asılı olaraq, bir neçə ev siqnal ötürücüsü birgə istifadə edilə bilər.\nBütün nəzarət subyektlərinin izlənilməsi monitorinq mərkəzinin dispetçerləri tərəfindən həyata keçirilir. İzləmə real vaxt rejimində aparılır. Tətbiq olunan elektron nəzarət vasitəsi yararsız hala düşdükdə və ya fəaliyyətində nasazlıqlar müşahidə olunduqda, o yenisi ilə əvəz edilə bilər. Bunun üçün icra məmuru (probasiya üzrə) və ya polis orqanının müvafiq vəzifəli şəxsi nasaz avadanlığa onu çıxarmadan baxış keçirməli və onun bilərəkdən korlanmaması aşkar olunduqda, dəyişdirilməsi barədə qərar verməlidir. Nəzarət subyekti elektron nəzarət vasitəsini zədələdikdə və ya digər üsullarla yararsız vəziyyətə saldıqda, həmin vasitənin dəyəri ondan tutulur. Şərti məhkum etmənin, cəzadan şərti olaraq vaxtından əvvəl azad etmənin, azadlığın məhdudlaşdırılmasının və ya ev dustaqlığının müddəti bitdikdə, ləğv edildikdə elektron nəzarət vasitəsi icra məmuru (probasiya üzrə) və ya polis orqanı tərəfindən birdəfəlik çıxarılır. Şəxsə tibbi yardımın göstərilməsi zərurəti ilə əlaqədar elektron nəzarət vasitəsinin müvəqqəti çıxarılması ilə bağlı nəzarət subyektinin müraciətinə təxirəsalınmadan baxılır və əsaslandırılmış qərar qəbul edilir. Ədliyyə Nazirliyinin “Cəza çəkən məhkumlar və həbs edilmiş şəxslər” informasiya sisteminə toplanılan izləmə məlumatları elektron nəzarət vasitələrinin tətbiqi müddəti bitdikdən sonra arxivləşdirilir, 6 ay keçdikdən sonra isə ləğv olunur.


“Polis rəisini, prokuroru və məni “görməsəniz”…” – Astarada sahibkarlığa mane olan kimlərdir? – Savash.org\nƏsas səhifə/Problem/“Polis rəisini, prokuroru və məni “görməsəniz”…” – Astarada sahibkarlığa mane olan kimlərdir?\nAstara rayon Polis şöbəsinin rəis müavini Amil Seyfullayev rayonun Şüvi kəndində “BLUE RIVER AGRO” MMC-nin fəaliyyətinə maneçilik törədir.\nBu barədə sfera.az-a şikayət məktubu ünvanlayan Zaur Əliyevin sözlərinə görə, Amil Seyfullayev ondan “şirinlik” tələb edir, əks halda iş prosesinə əngəl yaradacağını bildirib:\n““BLUE RIVER AGRO” MMC olaraq Astara rayonu Şüvi kəndi ərazisindən alqı-satqı müqaviləsi əsasında 60 hektar kənd təsərrüfatı təyinatlı torpaq sahəsi almışıq və həmin torpaq sahəsi üzərində mülkiyyət hüquqları dövlət qeydiyyatına alınıb. Həmin torpaq ərazisində ölkə adına çox əhəmiyyətli bağlar salınır və oradan əldə edilən məhsullar hesabına qarşıdakı dövr ərzində yeni iş yerlərinin açılması planlaşdırılmaqdadır. Hazırda mən, eləcə də xeyli sayda insan Astara rayonu Şüvi kəndində salınan bağ sahəsində işləyərək, ailəmizi dolandırırıq. İşlədiyimiz şirkət tərəfindən bağların salınması üçün zəruri aqro-texniki işlər görmüşük, torpaq sahəsini əkin üçün yararlı vəziyyətə salmışıq. Bu arada qeyd edim ki, həmin ərazidə torpaq sahələrini suvarmaq üçün ciddi problemlər mövcuddur. Həmin problemin aradan qaldırılması üçün Astara rayon Su Melorasiya İdarəsi heç bir əməli tədbir görməyib. İşlədiyim şirkət tərəfindən mülkiyyətində olan torpaq sahəsindən keçən və istismar müddəti demək olar ki başa çatmış su borularını işlək vəziyyətə gətirmək və həmin ərazidə olan torpaq sahələrini suvarmaq məqsədi ilə işlərin görülməsinə başlanılıb”.\nZaur Əliyev suvarma məqsədilə işlərin görülməsinə başlandıqdan sonra işə birbaşa müdaxilənin, hətta fiziki təzyiqin olduğunu bildirib. Polis əməkdaşlı heç bir səbəb olmadan bir neçə gün boyunca Astara rayon Polis şöbəsinin rəis müavini Amil Seyfullayev polis əməkdaşlarını əraziyə göndərərək, onun qəbuluna gəlməyimi tələb edib:\n“İş icraçısı kimi rəsi müavininin çağırışına yollandım. Məni qəbul edən Amil Seyfullayev işlədiyim şirkətin rəhbərliyi onu hansı səbəbdən gəlib görmədiyini, ona şirinlik verilməyəcəyi halda işləri dayandıracağını bildirdi. Amil Seyfullayevə dövlətin dəstəyinə arxalanaraq işlədiyim şirkət tərəfindən bağ sahəsi salındığını, qanunsuz iş görülmədiyini, hansı səbəbdən ona pul vermək lazım olduğunu bildirdikdə bundan qəzəblənərək, məni, eləcə də ərazidə işləyən fəhlələri Astara rayon Polis şöbəsinə apardı və bizim azadlığımızı 10 saatdan artıq məhdudlaşdırdı. Bu hərəkətləri 3 gün davamlı edən, yəni bizi hər gün 10 saatdan artıq polis şöbəsində saxlayan Amil Seyfullayev qanunsuz tələbini təmin etmək üçün bizə mənəvi təsirlər göstərib, təhqir edib. Amil Seyfullayev 13.01.2022-ci il tarixdə gecə saatlarında bizi polis şöbəsindən buraxarkən, bildirdi ki, şirkət rəhbərliyinin qısa müddət ərzində rayon polis şöbəsinin rəisini, rayon prokurorunu və onu “görməsə” şirkətə məxsus texnikaları müvəqqəti duracağa salacaq, işçiləri isə həbs edəcək. Amil Seyfullayevin qanunsuz tələbləri yerinə yetirilmədiyi üçün mülkiyyətimizdə işləyən texnikalar istismar olunub və işçilər polis şöbəsinə aparılıb, əsassız ittihamlarla incidilib. Bu azmış kimi polis əməkdaşları, həmçinin Astara rayon Su Melorasiya İdarəsinin əməkdaşları məhkəmə qərarı, eləcə də mülkiyyətçinin razılığı olmadan əkin sahəsinə hücum edib, nəticədə qarovulda dayanan Astara rayon sakini Rasim adlı şəxsə fiziki güc tətbiq ediblər. Bu barədə DİN “102” xidmətinə məlumat verilsə də, bir nəticəsi olmayıb. Hazırda Amil Seyfullayevin, Qasım Hüseynovun və Rauf adlı əməkdaşın hədə-qorxusundan, bizə qarşı törətdikləri mənəvi terrordan cana doyub fəaliyyətimizi dayandırıb, Astaradan didərgin düşmüşük”.\nZaur Əliyev “BLUE RIVER AGRO” MMC-yə məxsus iki traktorun səbəb göstərilmədən cərimə meydançasına aparıldığını da qeyd edib.\nDövlət başçısı İlham Əliyevin sahibkarlardan yana mövqeyi hər kəsə məlumdur Təsadüfi deyil ki, İlham Əliyev 23 oktyabr 2019-cu il tarixində iqtisadiyyat naziri Mikayıl Cabbarovla görüşü zamanı bu mövzuya xüsusi diqqət yetirmişdi. Prezidentin nitqindən kiçik hissəni təqdim edirik:\n“Biz çox yaxşı bilirik ki, inkişaf etmiş ölkələrdə ümumi daxili məhsulda əsas rolu kiçik və orta sahibkarlar oynayır. Bizdə isə hələ ki, belə deyil. Biz də çalışmalıyıq elə bir şərait yaradaq ki, hər bir istedadlı insan, biznesə meyli, həvəsi olan hər bir insan bizneslə məşğul ola bilsin, məmur təzyiqindən, müdaxiləsindən azad olsun. Sahibkarlara yönəlmiş o çirkin əllər gərək kəsilsin. Bəzi hallarda dövlət məmurları, yerli icra orqanlarının rəhbərləri, nümayəndələri imkan vermirlər, xüsusilə bölgələrdə. Əgər indi kimsə özü üçün bir balaca iş qurursa, gəlib zəli kimi onun bədənindən yapışırlar, qanını sorurlar. Belə adamlara qarşı çox ciddi tədbirlər görüləcəkdir. Hüquq-mühafizə orqanları artıq məndən çox ciddi tapşırıq alıblar və siz nazir kimi çalışmalısınız ki, belə hallara yol verilməsin, əgər yol verilərsə, dərhal məni məlumatlandırın. Belə yaramaz məmurlara qarşı ən ciddi sanksiyalar və tədbirlər görüləcəkdir. Ona görə biz sahibkarlara nəfəs verməliyik ki, onlar rahat işləsinlər. Vergidən başqa heç bir ödəniş ola bilməz”.\nLakin görünən odur ki, Amil Seyfullayev və əlaltıları özlərini idarəetmədə daha “ali təbəqə” hesab edərək, qanunsuz əməllərlə sahibkarlara ciddi əngəl yaratmaqda niyyətlidir.\nQeyri-neft sektorunun inkişafına istiqamətlənən ölkə olaraq bu kimi özbaşınalıqların qarşısını almalı, günahkarları cəzalandırmalıyıq. Heç bir vəzifəli şəxs dövlət başçısından daha ümdə vəzifəni icra etmir. Polis əməkdaşlarını işi qanun naminə, dövlət naminə çalışmaqdır. Astara rayonu polis əməkdaşları isə istismar və korrupsiyanın xidmətindədirlər. Lakin günahsız şəxsləri dəmir barmaqlıqlar arxasına salan, sahibkarlara şiddət göstərən Amil Seyfullayev və əlaltıları unutmamalıdır ki, barmaqlıqlara nəzarət mexanizmi əlindən çıxa və özü də bir gün o barmaqlığın arxasından boylana bilər…\nQeyd edək ki, yaxın günlərdə tərəfimizdən sözügedən ərazidə çəkiliş aparılması və şikayətçilərin etirazlarının dinlənilməsi həyata keçiriləcək.\nMəsələ ilə bağlı Daxili İşlər Nazirliyinə sorğu göndərilib. Qarşı tərəfin mövqeyini işıqlandırmağa hazırıq.\nMahir Emrelinin atasından Qurban Qurbanova sərt sözlər: "Başı nə qədər qarışıqdır ki..."\n"Bu yağlar cinsi zəiflik yaradır, gənclər ona görə evlənmir" - Rəşid Mahmudov


13:21 07 Oktyabr 2015 374 dəfə oxunub\nKulis Milli Televiziya və Radio Şurasının (MTRŞ) sədri Nuşirəvan Məhərrəmlinin APA -ya müsahibəsini təqdim edir.\n- Bildiyiniz kimi, bu məsələ ilə bağlı biz öz fikrimizi ortaya qoymuşuq. Cəmiyyət bilməlidir ki, MTRŞ fəaliyyətə başladığı ilk gündən efirdəki bayağılığa, şitliyə, süni qalmaqallara qarşı ciddi mübarizə aparıb. Bu mübarizə həmişə olub. Qeyd edim ki, 5 il bundan qabaq da “Ümid var”, “Adam içində” tipli verilişlərə müəyyən tövsiyələr vermişdik, xəbərdarlıq etmişdik. Amma çox təəssüf ki, onlar həmin verilişlərin adını dəyişdirib başqa ad altında fəaliyyət göstərdilər. Cəmiyyət isə bizdən bu tip verilişlərə, ümumiyyətlə, özəl telekanallarda yayımlanan bayağı verilişlərə qarşı mübarizə aparmağı tələb edir. Lakin MTRŞ-nın səlahiyyətləri o dərəcədə deyildi ki, həmin verilişləri bağlasın. “Televiziya və radio yayımı haqqında” qanuna bu ilin fevral ayında dəyişiklik baş verdi və həmin dəyişikliklə MTRŞ-ya “Televiziya və radio yayımı haqqında” qanunun pozulmasına görə, həm verilişlərin, həm kanalların fəaliyyətini dayandırmaq səlahiyyətləri verildi. Fevral ayında qəbul olunmuş dəyişikliklər hüquqi qüvvəsini sentyabr ayının 16-da MTRŞ haqqında Əsasnaməyə dəyişikliklə öz həllini tapdı və biz sentyabrın 16-dan sonra bu sahədə ciddi işə başladıq. Bundan qabaq isə televiziya kanallarının rəhbərləri ilə ciddi söhbətimiz oldu və biz efirdəki nöqsanların aradan qaldırılmasını onlardan tələb etdik. Bizim verdiyimiz qərar tək ANS telekanalına aid deyil. Bu bütün televiziya kanallarına aiddir. İlk olaraq, xüsusən sosial problemlərin həllinə dəstək adı altında yaradılmış şou proqramlarına qarşı hərəkətə keçdik.\nBu cür proqramlar həm ANS, həm də ATV telekanalında yayımlanırdı. Artıq bu iki kanalın rəhbərliyi bilirdi ki, bu tip verilişlərə qarşı tədbirlər gözlənilir. Elə buna görə də ATV telekanalı Şuranın iclasından iki gün qabaq “Öz aramızda” verilişini bağladı və bu haqda bizə məlumat verdi. Amma çox təəssüf ki, ANS kanalı bunu etmədi və biz belə bir sərt qərar vermək məcburiyyətində qaldıq. Əgər indiyə qədər televiziya kanalları özləri efirdəki nöqsanları aradan qaldırardılarsa, biz ancaq bunu alqışlayardıq. Amma çox təəssüf ki, belə olmadı.\nBu gün Azərbaycan efirində, xüsusən də özəl kanalların efirindəki vəziyyət bizi çox narahat edir. Azərbaycanın özəl televiziya kanalları demək olar ki, cəmiyyət üçün ən aşağı növ verilişlər hazırlayırlar. Televiziya kanalları daha yüksək ideyalarla cəmiyyəti öz arxasınca aparmalıdır. Çox təəssüf ki, televiziya kanalları ən aşağı səviyyəli şoular yaratmaqla bir-birləri ilə rəqabətə girirlər. Keyfiyyətli verilişlər uğrunda yox, keyfiyyətsiz, aşağı səviyyəli verilişlər hazırlamaqla bir-birləriylə yarışdılar və bu da cəmiyyətin haqlı olaraq narazılığına səbəb oldu.\nMən elə hesab edirəm ki, heç bir normal ziyalı istəməz ki, onun efirində bu cür bayağı, şit, süni verilişlər olsun. Çox təəssüf ki, Azərbaycanda milli-mənəvi dəyərlər anlayışını bəzi televiziya kanalları ironik şəkildə təqdim edirlər, mənasını bilmədiklərini deyirlər və bu hal xüsusən də özünü ANS televiziyasında göstərir. Bu çox düşündürücü məqamdır. ANS kanalı Azərbaycan efirində ilk pornoqrafik film yayan, ən aşağı səviyyəli qara yumoristik səhnəcikləri göstərən, efirində ən ədəbsiz ifadələr işlədilən, cinsi azlıqların həyat tərzini adi bir hal kimi təqdim edən bir televiziya kanalıdır və bu onun sifətidir.\n- Razıyam, amma yaxşı işlərlə bərabər, sadaladıqlarım onun efirindən səslənib, onun efirindən göstərilib. Milli-mənəvi dəyərləri bilmədikləri üçün də bu cür verilişlər onların efirindən yayımlanır. Biz Azərbaycan efirini bayağı, şit şou verilişlərindən xilas etməliyik. Təbii ki, şou özü-özlüyündə bütün dünyaya xas olan veriliş tiplərindən biridir. Amma çox təəssüf ki, dünyada artıq şou bütün fəaliyyət sahələrinə aid edilir. Yəni ciddi məsələlər hər yerdə qeyri-ciddiyə çevrilərək şou halına gətirilir. Bu özünü siyasətdə, iqtisadiyyatda, hüquqda, dində, hətta elmdə də göstərir. Çox təəssüf ki, bu belədir. Efirə dəvət olunan din xadimi qısa müddətdən sonra din üzrə şoumenə, hüquqşünas hüquq üzrə şoumenə, psixoloq psixologiya üzrə şoumenə çevrilir. Bu çox pis tendensiyadır. Cəmiyyətdə dəyərsizləşmə gedir. Bir növ insanları zəhmət tələb etmədən, çox asan, ucuz yolla cəmiyyətdə özünə yer, mövqe tutmağa şirnikləndirir. Biz butendensiyanın qarşısını almalıyıq.\nÇox təəssüf ki, ANS kanalı digər kanallardan fərqli olaraq 90-cı illərin ab-havası ilə yaşayır. Sanki onların etdikləri hər şey doğrudur. Heç kim onlara bir söz deyə bilməz. Bilirsiniz, dünənə qədər etdiyin işə görə sağ ol. Amma bu gün gördüyün işə görə cavab ver. Bəli, 90-cı illərin əvvəllərində ANS yeganə özəl kanal idi. O vaxt başqa özəl kanal yox idi. Azərbaycan həqiqətləri ilə bağlı dövlət televiziyasına nisbətən alternativ fikirlər yayımlayırdı. O dövr bu kanal üçün böyük imkanlar yaratmışdı və o kanala yaranmış imkanlardan bu kanal böyüdü. Bəli, Qarabağ həqiqətlərinin dünyaya çatdırılmasında ANS kanalının xidmətləri var. Amma eyni zamanda, ANS Azərbaycan efirinə ilk dəfə pornoqrafik film gətirən, ilk ən aşağı səviyyəli yumoristik verilişlər verən, efirində ən ədəbsiz ifadələr işlədilən, cinsi azlıqların həyat tərzini adi bir iş kimi göstərən bir kanaldır. Hər ikisi bunda var. Biz görülən işlərə “sağ ol” deyirik, amma bu gün bu nöqsanlar varsa, o nöqsanlara görə cavab verməlisən.\nÇox təəssüf ki, televiziya sahəsində problemlər çoxdur. Bu gün dünyada dəyərsizləşdirmə gedir və bunu bəlkə də bilərəkdən edənlər var. Məsələn, böyük dövlətlər qloballaşma adı altında adi verilişlər, filmlər, ayrı-ayrı layihələrlə bağlı digər yerli ölkələrin milli-mənəvi dəyərlərini, milli özünüdərkini sarsıtmaq üçün ciddi işlər aparırlar. Bunun da qarşısını almaqda əsas iş həmin milli-mənəvi dəyərlərə söykənən keyfiyyətli verilişlər hazırlamaqdır.\nBu məsələdə iş tək televiziya və radionun üzərinə düşmür. Bütövlükdə bu cəmiyyətin üzərinə düşür. Amma televiziya və radio bu sahədə ciddi bir vasitədir. Ona görə bu vasitədən istifadə etmək lazımdır. Mövcud imkanlar daxilində təbii ki, telekanalların vəziyyəti o qədər də yaxşı deyil, mən reklam bazarını nəzərdə tuturam. Amma xalq arasında “qara camaat” deyilən bir ifadə var. Cəmiyyəti intellektual səviyyəsi aşağı olan insanların arxasınca aparmaq yaxşı deyil. Əsas məsələ budur. Efiri şitlik, bayağılıq, sünilikdən uzaq olan verilişlərlə doldururlar. Hətta reklamların özündə belə ciddi pozuntular var. Azərbaycanın milli-mənəvi dəyərləri üçün xarakterik olmayan reklam səsləndirmələri olur. Xüsusən də tibb sahəsində, bir neçə klinikanın xidmətləri ilə bağlı reklamlarda bu var.\n- MTRŞ-nin şöbə müdiri Təvəkkül Dadaşov birinci iclasdan sonra qeyd etdi ki, Mirşahin Ağayev Şurada muma, çölə çıxanda isə aslana dönür.\n- Bayaq qeyd etdiniz ki, özünə hörmət edən ziyalı istəməz ki, Azərbaycan efirində bu cür verilişlər getsin. Ammaxalq artistləriArif Babayev, Ramiz MəlikvəSəkinə İsmayılova, kinoşünas Ayaz Salayev,millət vəkilləriİsa Həbibbəylivə Cavanşir Paşazadə Xoşqədəm Baxşəliyevanın axtarış proqramının cəmiyyətə fayda verdiyini bildiriblər. Buna münasibətiniz necədir?\n- HüquqşünasƏləsgər Məmmədlihansı saatda və həftənin hansı günü nə tip verilişlərin yayımlanmasına dair qərar çıxarılmasını televiziyanın fəaliyyətinə müdaxilə hesab edir. Deyir ki, MTRŞ hər hansı bir televiziyanın işinə müdaxilə edə bilməz. Yayımlanacaq verilişlərin konkret sahəyə aid olmasını da Şura müəyyən etmir.


Seçkilərin şəffaf keçirilməsində seçki hüququ üzrə ixtisaslaşdırılmış kursların əhəmiyyəti böyükdür VİDEO - AZƏRTAC – Azərbaycan Dövlət İnformasiya Agentliyi\nFevralın 19-da 29 saylı Səbail seçki dairəsi dairə seçki komissiyasında aşağı seçki komissiyalarının katibləri, üzvləri və məntəqə seçki komissiyalarının sədrləri üçün seçki hüququ üzrə ixtisaslaşdırılmış üçgünlük kurslar başlayıb.\nAZƏRTAC xəbər verir ki, dairə seçki komissiyasının sədri Cahangir Məmmədov bildirib ki, bu kurslar Azərbaycan Prezidentinin 2011-ci il 27 dekabr tarixli Sərəncamı ilə təsdiq edilmiş "Azərbaycan Respublikasında insan hüquq və azadlıqlarının müdafiəsinin səmərəliliyini artırmaq sahəsində Milli Fəaliyyət Proqramı"na əsasən aşağı seçki komissiyalarının üzvlərinin maarifləndirilməsi məqsədilə keçirilir. Kurslarda iştirakçılara qarşıdan gələn Azərbaycan Respublikası Prezidenti seçkilərinə hazırlıq, seçkilərin keçirilməsi, səslərin hesablanması və nəticələrin rəsmiləşdirilməsi işində məntəqə seçki komissiyalarının vəzifələri və fəaliyyətlərinin təşkili ilə bağlı ətraflı məlumat verilir.\nC.Məmmədov 29 saylı Səbail seçki dairəsi dairə seçki komissiyasında aprelin 11-də ölkəmizdə keçiriləcək prezident seçkilərinə hazırlıq çərçivəsində həyata keçirilən maarifləndirmə proqramından danışıb. Diqqətə çatdırıb ki, prezident seçkiləri ərəfəsində maarifləndirmə sahəsində Mərkəzi Seçki Komissiyası tərəfindən dairə seçki komissiyalarının sədrləri üçün seminarlar keçirilib. İndi isə bu seminarlar məntəqə seçki komissiyalarının sədrləri və dairə seçki komissiyasının üzvləri üçün təşkil edilir. Bu maarifləndirici seminarların və kursların prezident seçkilərinin şəffaf və qanunamüvafiq keçirilməsi üçün əhəmiyyəti böyükdür. Kurslarda prezident seçkilərinə hazırlığın gedişi haqqında məlumat verilir, Seçki Məcəlləsinin bəzi müddəaları şərh olunur.\nSəbail Rayon İcra Hakimiyyəti başçısı aparatı şöbəsinin müdiri Coşqun Cəbrayılov kurslarda seçici siyahıları ilə iş qaydası və onun aparılması, seçkiqabağı təşviqatın təşkilinə şəraitin yaradılması, bildirişlərin seçicilərə çatdırılması və bu istiqamətlərdə yerli icra və bələdiyyə qurumlarının rolu mövzusunda çıxış edib. O, yerli icra və bələdiyyə qurumlarının və digər təşkilatların seçki komissiyaları ilə səmərəli qarşılıqlı əlaqələrinin qurulması məsələlərinə toxunub.\nBakı şəhəri Səbail Rayon Məhkəməsinin sədri Ağamalı Qafarov seçki hüququ və onun təminatının qanunvericilik əsasları, aşağı seçki komissiyaları və məhkəmələr tərəfindən seçki hüququnun qorunması mexanizmləri mövzusunda məruzə ilə çıxış edib. O, iştirakçılara seçkilərin şəffaf, azad, ədalətli və qanun çərçivəsində keçirilməsi üçün seçki qanunvericiliyi ilə bağlı normalar, seçki hüquqlarının müdafiəsi və bu hüquqların pozulması ilə bağlı işlərə məhkəmələrdə baxılması qaydaları, aşağı seçki komissiyalarının təşkili, seçki məntəqələrinin yaradılması və fəaliyyəti, məntəqə seçki komissiyalarının vəzifələri, vahid seçicilər siyahısı, vətəndaşların məntəqələr üzrə seçici siyahlarına daxil edilməsi və digər məsələlər barədə ətraflı məlumat verib.\nDairə seçki komissiyasının sədri Cahangir Məmmədov seçici siyahıları ilə iş qaydası və seçici siyahılarının dəqiqləşdirilməsi ilə bağlı məlumat verib. Diqqətə çatdırılıb ki, 38 min 782 seçicisi olan dairə seçki komissiyasının ərazisində 30 daimi seçki məntəqəsi fəaliyyət göstərir. Prezident seçkilərinə bir neçə gün qalmış əlavə BP şirkətinin platformalarında, müxtəlif xəstəxanalarda, iki hərbi hissədə olmaqla, ümumilikdə, 7-8 müvəqqəti məntəqənin yaradılması nəzərdə tutulur. Komissiya üzvlərinin normal fəaliyyət göstərməsi üçün məntəqələrdə hər cür şərait yaradılıb. Məntəqələr lazımi texniki avadanlıqla və məlumat kitabçaları ilə tam təchiz edilib. Şəffaflığın təmin olunması məqsədilə məntəqələrin 12-də veb-kameralar quraşdırılıb.\nQeyd olunub, kurslara seçki dairəsinin ərazisində məskunlaşan məcburi köçkünlərin daxil olduğu məntəqə seçki komissiyalarının sədrləri və üzvləri də cəlb olunublar.\nRayon icra hakimiyyəti başçısı aparatı şöbəsinin müdir müavini İsrafil Kərimov, Mərkəzi Seçki Komissiyasının üzvü Validə Kazımova və başqaları çıxış edərək prezident seçkilərinin tam demokratik şəraitdə keçirilməsi üçün komissiya üzvlərinin öz işlərinə məsuliyyətlə yanaşmasının önəmini qeyd edib. Bildirilib ki, qanunvericiliyə əsasən səsvermə prosesi ilə bağlı məlumatların ictimaiyyətə çatdırılması üçün yerli və beynəlxalq müşahidəçilərin, KİV-lərin fəaliyyətinə hər cür şərait yaradılacaq. Seçki komissiyalarının üzvləri yerli və xarici müşahidəçilərlə, mətbuat işçiləri ilə təlimata uyğun işləməyin qaydalarını dəqiq öyrənməlidirlər.\nFevralın 21-də başa çatacaq kurslarda prezident seçkilərinin keçirilməsi ilə bağlı aşağı seçki komissiyalarının vəzifələri, səsvermə günü görüləcək işlər, səsvermə prosesində KİV-lərin rolu, yerli və xarici müşahidəçilərin hüquqları və fəaliyyəti məsələlərinə toxunulub, məntəqə seçki komissiyaları sədrlərinin sualları cavablandırılıb.\nAZERTAG.AZ :Seçkilərin şəffaf keçirilməsində seçki hüququ üzrə ixtisaslaşdırılmış kursların əhəmiyyəti böyükdür VİDEO\nFərhad Abdullayev: Azərbaycanda seçkilərin şəffaf və demokratik keçirilməsi üçün böyük işlər görülüb


Müsahibə 19.03.18 22:46\nXalq artisti Firengiz Mütəllimova Lent.az-a müsahibə verib.\nAxşam.az müsahibədən bəzi hissələri nəzərinizə çatdırır:\n- Çoxsaylı teatr və televiziya tamaşalarınız olub. İndi onları izləyəndə aktrisalıqdan əlavə, həm də bir peşəkar tamaşaçı kimi hansı hisləri keçirirsiniz?\n- Hərdən olur ki, fikirləşirəm filan tamaşada bunu belə etsəydim, daha yaxşı olardı. Və yaxud da etməsəydim. Amma elə rollarım da var ki, düşünürəm ki, onlara heç bir əmma qoymaq lazım deyil. Korlana bilər. Elə necə varsa, elə də yaxşıdır. Onu da deyim ki, hər yaşın da öz təcrübəsi var. Bu sənətdə də belədir. Sənətdə atdığın ilk addımlarda rollarını necə ifa etmisənsə, elə də qalsa, daha yaxşıdır. Sadəcə elə rollar olub ki, ürəyimcə olmayıb, amma məcbur olub ifa etmişəm.\n- Bəs rejissorlarla iş prosesi məsələsində necə, o dövrün rejissorları ilə bu dövrkülər arasında fərq var?\n- Yox, mənə görə fərq yoxdur. İş elə gətirib ki, mən bir çox rejissorlarla işləmişəm. Rəhmətlik Mehdi Məmmədov, daha sonra məni əlimdən tutub teatra gətirən rəhmətlik Əşrəf Quliyev, Hüseynağa Atakişiyev, Oruc Qurbanov, sağ qalanlardan Mərahim Fərzəlibəyov, Bəhram Osmanov, Azər Paşa Nemətov və.s rejissorlarla iş birliyimiz olub. Yəni elə bir rejissor yoxdur ki, onunla işləməmiş olum. Bu da aktrisa üçün böyük xoşbəxtlikdir. Əlbəttə ki, hər bir rejissorun öz iş prinsipi var. Elə rejissor var ki, onunla işləmək daha asandır. Onun səndən nə istədiyini tez qavrayırsan. Elə rejissor da var ki, fikirlərini bir az gec çatdırır. Onda yük, təbii ki, aktyorun çiyninə düşür. Gərək aktyor özü axtara, tapa. Bütün bunlar həm də iş üslubunun gedişatından asılıdır.\n- Həssas sual olsa da, maraqlıdır ki, xəstəliyinizdən sonra səhhətinizlə bağlı rejissorlardan özünüzə qarşı hər hansısa eyham, ehtiyatkarlıq hiss etdiniz?\n- Qətiyyən. Əksinə, özümə qarşı dayaq, qayğı hiss etdim. Azər Paşa müəllim gələnə qədər mən ancaq repertuarımda olan tamaşaları oynayırdım. Yəni yeni tamaşada iştirak etməmişdim. O gələndən sonra elə bil, mənə ikinci ruh verdi. Elə sənət dostlarım, Nurəddin Mehdixanlı və digərləri də mənə çox dayaq oldular ki, “Almaz” tamaşasının məşqlərində mən səhhətimlə bağlı hər şeyi unudurdum. Rejissorların heç birindən hansısa eyham hiss etməmişəm, eşitməmişəm də. Mən ümumiyyətlə, səhnədə nə desələr, edə bilərəm. Fatmanisə obrazı kiçik rol olsa da, emosional və hərəkətlidir. Civə kimi bir yerdə dayanmır. Mənim əməliyyatdan sonra bircə problemim bu olub ki, hündür dabanlı ayaqqabılar geyinə bilmirəm.\n- Sırf sizin üçün nəzərdə tutularaq yazılan səhnə əsəri olub?\n- Sırf mənim üçün olmayıb. Amma rəhmətlik İlyas Əfəndiyev “Tənha iydə ağacı” pyesini yazarkən Gülgəz obrazını məxsusi mənim üçün yazmışdı. Mənim zarafatlarım, hirslənməyim, sevinməyim həmin rolda təzahür edib. O vaxtı İlyas müəllimdən soruşanda ki, siz necə olub ki, mənim xasiyyətlərimi belə dəqiqliklə hiss etmisiniz? O da deyirdi ki, sən bilmirsən, mən məşq vaxtı səni ağladırdım, güldürürdüm ki, xasiyyətini öyrənim. Çünki təzə pyes yazırdım.\n- Bu yaxınlarda Zərnigar Atakişiyevə evində tənha vəziyyətdə rəhmətə getdi. Və yaxud da elə xalq artistimiz Səfurə İbrahimova da hal-hazırda tənha yaşayır, heç kimlə ünsiyyət qurmur. Sizcə, nə etmək lazımdır ki, aktyor ömrünün sonunda tənha qalmasın?\n- Bilirsiniz, tənha qalmamağa aktyor gərək özünü məcbur edə. Mən o günləri efirdə Səfurə xanımı gördüm. Nə qədər sevindim ki, nə yaxşı ki, efirə çıxıb. Səfurə xanım həm çox gözəl, həm də istedadlı aktrisadır. Biz səhnədə həmişə onlara baxıb öyrənmişik. Amma sonra o, qəfildən küsdü və getdi... Düzdür, mən indi bunun səbəblərini tam dəqiqliklə bilmirəm. Çünki yaş etibarilə də onlar bizdən yaşlı nəsil hesab olunurlar. Mən həmişə də böyük sənətkarlarımızın hörmətini saxlamışam.\nAmma istərdim ki, insan özü-özünü tənhalığa asanlıqla təslim etməsin. İnsanın kənara çəkilib özünə qapanması pisdir. Hamımız insanıq. Küsdüyümüz, bezdiyimiz anlar olur. Şəxsən mən özüm əməliyyatdan qayıdandan sonra ümumiyyətlə yaşamaq istəmirdim. Amma həkimlər başa salırdılar ki, sən yaşamaq istəməsən də, yaxınların sənin yaşamağını istəyirlər. Sonra tədricən özüm də ümidlənməyə başladım. Axı bu həyatı, ömrü bizə allah verib. Onunla necə gəldi davrana bilmərik. İnsan həyatın müəyyən məqamlarında yaşamaq üçün heç bir səbəb tapa bilmir. Həmin məqamda mütləq insanın doğmaları, qohumları, yaxınları onun ətrafında olmalıdır ki, ruh düşkünlüyü dərinləşməsin. Allah heç kimə tənha sonluq qismət etməsin.\n- Ananız rəhmətə gedəndən sonra evinizdən böyük bir ordunun çəkilib getdiyini deyirdiniz. İndi necə, özünüz ailə üzvlərinizə analıq edə bilirsiniz?\n- Hər bir ailədə ana ordunun başçısıdır. Böyük mən olduğum üçün indi bacılarımın, qardaşımın anası kimi hesab edirəm özümü.\n- Seriala da çəkilirsiniz. Səviyyə sizi qane edir?\n- Tam qane etmir. Seriallarımız yaxşı formada başlayır. Sonra sıfır həddinə düşür. Mən Türkiyə istehsalı olan seriallara axıra qədər baxıram. Amma bizdə çəkilən seriallara dörd seriyadan sonra baxa bilmirəm. Sənətdən başı çıxmayan, istedadı olmayan adamların çəkildiyi seriala mən niyə baxıb vaxtımı puç etməliyəm? Misal üçün “Vicdan haqqı” serialını çox adam tərifləyir. Amma təəssüflər olsun ki, baxa bilməmişəm. Adamın allahı var, Rövşən İsaq hansı seriala başlayıbsa, birinci mənimlə danışıb. Mənim sadəcə olaraq vaxtım yoxdur. Həm də səhhətimlə bağlı özümü çox yormaq istəmirəm. İndi çəkildiyim yeganə serial “Bacanaqlar”dı. Ona da həftədə bircə dəfə gedirəm. Həm də onlara çox öyrəşmişəm. Belə pis çıxmasın, əməliyyatdan qayıdanda yanıma gələn ilk insanlardan biri Elməddin olub. Mən onlardan həmişə qayğı və diqqət görmüşəm. Həmişə nazımla oynayıblar. Onlara da balam kimi həmişə dəstək olmuşam.\nFilmlərə çox böyük məmnuniyyətlə çəkilərəm. Amma seriallar barədə gərək fikirləşim.\n- Son illər sənətlə bağlı çox itkilərimiz oldu. Ən çox kimləri xatırlayırsınız?\n- Hər dəfə “Qarabağnamə” əsərində çıxış edəndə İlham Əsgərov yadıma düşür. O həm mənim qrup yoldaşım, həm də “Qarabağnamə”də tərəf müqabilim idi. Vəfa Fətullayeva ilə həmişə yaxın olmuşam. Onun gülüşü tez-tez gözümün önünə gəlir. Nəcibə Məlikova, Sofa Bəsirzadə, Məhluqə Sadıqova ilə səkkiz il bir qrim otağını bölüşmüşük. Onları xatırlayıram.\nEvimdə Yaşarın (Yaşar Nuri - S.Ə.) hər yerdə şəkilləri var. Mən elə bilirəm ki, o sağdır. Heç cür təsəvvür edə bilmirəm ki, Yaşar, Telman Adıgözəlov həyatda yoxdular. Telmanın nömrəsini telefonumdan siləndə çox əzab çəkdim. Öz-özümə düşündüm ki, bir-bir adları silirəmsə, deməli artıq onların yoxluğu bir az da bu cür formada sübut olunur. Dəhşətdir.\n- Bəlkə heç toxunmazdınız adlara. Qalardı...\n- Yox. Bu daha pisdir. Hər dəfə kiminsə adını axtaranda onların adı rastıma çıxırdı. Çox sarsılırdım.\nYaşarın qəbrini ziyarət edə bilməmişdim. Bacılarımı da götürüb getdim. Ordan da İlhamə xanımın qəbri üstünə getdik. İnanın, orda o qədər ağladım ki, bəlkə də heç kim mənim qədər ağlamamışdı. Bir anlıq düşündüm ki, hər şeyin sonu bu torpağın altında bitir. İlhamə xanım çox həyatsevər insan idi. Ondan özümə qarşı həmişə hörmət və diqqət görmüşdüm. Ondan iynənin ucu qədər də incikliyim olmayıb. Əksinə başıma bir hadisə gələn kimi birinci yanımda olan insanlardan biri olub. Allah rəhmət etsin hamısına. Onları unutmaq mümkün deyil.\n"İnsanlar mənə qəribə baxır, söz atırlar" - Azərbaycanlı "Çarli Çaplin"\nXuraman Röya ilə münasibətindən danışdı: "İndiki ağlım olsaydı..."


SƏRBƏST YAĞ TURŞULARI (II hissə) — ANDOP\n12.05.2020\tMƏQALƏLƏR, SAĞLAMLIQ Şərh yaz 446 Baxışlar\nAdipoz toxumanın kütləcə artması onun həddindən artıq lipolizini də yüksəldir. Normalda, SYT yağ toxumalarından sərbəst buraxılması ciddi tənzimlənir, digər toxumalara enerji ehtiyaclarını lazımi şəkildə ödəmək üçün zəruri dərəcədə balanslaşdırılmış bir miqdar təmin edir. Lakin, yağlarla bəarabər patoloji olaraq artan siqnal molekulları da (xüsusən TNF-alfa) qan dövranına keçir, bu da metabolik homeostazın pozulmasına səbəb olur.\nBeləliklə, insulinin təsir mexanizminin pozulması və İR-in başlanmasına səbəb olan ən erkən hadisələr məhz adipoz hüceyrələrdə başlayır və bu qlükozaya qarşı tolerantlığın pozulmasından çox əvvəl baş verir.\nSərbəst yağ turşuları: insulin rezistentliyi mexanizminin dərk edilməsinin açarıdır\nQan zərdabındakı sərbəst yağ turşularının profili cinsdən və yaşdan, pəhrizdən, hormonal vəziyyətdəki dəyişikliklərdən asılı olaraq dəyişir; məsələn, adrenalektomiya və ya kastrasiya yağ turşularının profilinin dəyişməsinə səbəb olur. SYT konsentrasiyasındakı dəyişiklik, öz növbəsində, hormonal məlumatların ötürülməsinin iki mərhələsində əhəmiyyətli dəyişikliklərə səbəb olur: qlükokortikoidlərin plazmadakı xüsusi daşıyıcı zülallara və toxuma reseptorlarına bağlanması.\nMüasir baxımdan, SYT artıq metabolik proseslərdə iştirak edən passiv substratlar kimi qəbul edilmir. SYT vacib metabolik siqnallar və lipid pozğunluqlarının iştirakçısıdır. Bir sıra vəziyyətlərdə, hormonlara bənzər molekullar kimi davranırlar, genlərin transkripsiyasına təsir edir, bir sıra reseptorlara bağlanırlar.\nSYT və ya onların törəmələri ilə əlaqə yaradan reseptorlar arasında peroksisom proliferatorla aktivləşdirilən reseptorlar olan PPARs xüsusi yer tutur. Bağırsaqda çox miqdarda əmələ gələn G-zülalla birləşən GPR120 reseptoru, doymamış uzun zəncirli SYT üçün reseptor rolunu oynayır. GPR120-nin sərbəst yağ turşuları ilə stimullaşdırılması GLP-1 ifrazını artırır və bu da öz növbəsində dövr edən insulinin miqdarını artırır.\nXarici tibbi ədəbiyyatlarda, yağ toxumalarında olan trigliseridlərin hidrolizi nəticəsində əmələ gələn sərbəst yağ turşuları “miokard tablosundakı qırmızı işıq” kimi dəyərləndirilir. Onların plazma səviyyəsinin artması artan təhlükə haqqda xəbər verir: əvvəlcə metabolik sindrom, daha sonra insulinə müqavimət, diabetik kardiomiopatiya və daha sonra ürək-damar xəstəliyi. Sonra isə bu işıq sönə bilər və miokard nekrozu markerlərinin «işıqları» yanır, bu isə «geriyə dönüş nöqtəsinin» keçdiyini göstərir.\nBeləliklə, SYT səviyyəsinin yüksəlməsi birbaşa piylənmə ilə əlaqəlidir, yəni bu “işıqlar” son nöqtənin inkişafından çox əvvəl yanır ki, bu da korreksiyaedici tədbirlərin vaxtında və səmərəli aparılmasına imkan yaradır.\nSon tədqiqatların çoxsaylı nəticələri açıq şəkildə göstərir: artıq əmələ gəlmiş piy toxuması səbəbindən SYT səviyyəsinin yüksəlməsi — əgər ilk deyilsə, ən azı insulin rezistentliyinin əsas səbəblərindən biridir. Piylənmə, metabolik sindrom və tip 2 diabet xəstəliyindən əziyyət çəkən xəstələrin əksəriyyətində bir çox toxumada – yağ, əzələ, qaraciyər və endotel hüceyrələrində insulin rezistentliyinə səbəb olan SYT səviyyəsinin yüksəlməsi dəfələrlə və etibarlı şəkildə göstərilmişdir.\nSYT, qlükozaya qarşı tolerantlığın pozulmasının və ŞD2 müstəqil prediktorudur.\nBeləliklə, çox miqdarda yağ hüceyrələrindən SYT artan axını, həmçinin insulinə normal həssas olan toxumalarda trigliseridlərin və lipolizin saxlanması mexanizmlərindəki pozğunluqlar — bunlar insulin rezistentliyinin ən erkən əlamətləridir.\nVacib məqam odur ki, bu pozğunluqlar postprandial hiperglikemiyanın və ya aclıq zamanı hiperglikemiya inkişafından əvvəl aşkar edilir. Həqiqətən, SYT aclıq dövründə plazma səviyyəsində artımı, gələcəkdə qlükoza tolerantlığının pozulmasının ən erkən əlamətidir.\nƏvvəlki Müqəddəs Ramazan ayında oruc tutarkən orqanizmdə nə baş verir?\nSonrakı Tam taxıl. Uşaqlar üçün təbii, faydalı qida


Hüquqşünas tələbələrin birinci təcrübə proqramının nəticələri açıqlanıb | 168.az\n23.09.2013 12:09 | 1069 dəfə oxunub\nSentyabrın 21-də “JW Marriott Absheron” hotelində “Azərbaycan Yeni Nəsil Hüquqşünaslar Assosiasiyası” İctimai Birliyinin (AYNHA) “Hüquqşünasların Görüş Yeri” adlı tədbiri keçirib. Tədbirin əsas məqsədi 2013-cü il iyun ayında başlanmış “Hüquqşünas tələbələrin birinci təcrübə proqramı” layihəsinin nəticələrini ictimaiyyətə çatdırmaq olub. Toplantıda Bakı Dövlət Universitetinin və Azərbaycan Respublikasının Prezidenti yanında Dövlət İdarəçilik Akademiyasının tanınmış müəllimləri və elmi işçiləri ilə yanaşı, ölkəmizdə fəaliyyət göstərən bir çox tanınmış hüquq şirkətlərinin rəhbərləri, böyük holdinq və şirkətlərin hüquq departamentlərinin nümayəndələri də iştirak ediblər.\n“Azərbaycan Yeni Nəsil Hüquqşünaslar Assosiasiyası” İctimai Birliyinin sədri Azər Əmirov çıxış edərək görülən işlərdən və gələcəkdə həyata keçiriləcək layihələrdən bəhs edib. O bildirib ki, bu kimi layihələr gələcək illərdə daha da geniş şəkildə davam etdiriləcəkdir. Azər Əmirov əsasən həyata keçirilən yeni layihənin nəticələri haqqında məlumat verib. Layihənin gənc hüquqşünasların praktik fəaliyyətlərinin yaxşılaşdırılmasına xidmət etdiyini deyən AYNHA rəhbəri tələbələrin marağını xüsusi vurğulayıb.\nTədbirdə çıxış edən Bakı Dövlət Universitetinin hüquq fakültəsinin dekan müavini Cabir Quliyev öz növbəsində hazırda Azərbaycanda hüquq sahəsində tələbələrimizin nəzəri biliklər baxımından qənaətbəxş, təcrübə baxımından isə çox zəif vəziyyətdə olduqlarını bildirərək, AYNHA-nın bu layihəsini mövcud problemlərin aradan qaldırılmasına dəstək baxımından yüksək qiymətləndirib.\nQeyd etdiyimiz kimi, tədbirdə iştirak edən böyük holdinq nümayəndələri də çıxış edərək hüquqşünas tələblərin təcrübə proqaramı layihəsinin önəmini dilə gətiriblər. Bunlardan “Paşa Həyat Sığorta” şirkətinin insan resursları və hüquq departamentinin müdiri Lalə Cəfərova indiki tələbələrin daha çox imkanlara sahib olduğunu qeyd edib. AYNHA rəhbərliyinə öz minnətdarlığını bildirən Lalə xanım gələcəkdə də bu kimi layihərlərdə əlindən gələn köməkliyi əsirgəməyəcəyini vurğulayıb.\nDaha sonra Azərbaycan Respubliası Prezidenti yanında Dövlər İdarəçilik Akademiyasının Hüquq fakültəsinin Hüquqi təminat kafedrasının müdiri Oruc Məmmədov çıxış edərək müəllimi olduğu universitetin belə layihələri dəstəklədiyini və özlərinin həyata keçirdikləri tələbələrin təcrübə proqramları və digər imkanlarından bəhs edib. Oruc Məmmədov çıxışı zamanı AYNHA ilə birlikdə belə fəaliyyətləri həyata keçirə biləcəklərini qeyd edib.\nAYNHA-nın yenicə əməkdaşlığa başladığı ELSA (Avropa Hüquqşünas Tələblər Assosiasiyası) Azərbaycanın prezidenti Sirac Sultanlı da çıxışında keçirilən layihə haqqında xoş fikirlər irəli sürüb. AYNHA ilə mövcud əməkdaşlığın daha da genişlənməsini qarşıdakı məqsədlərdən hesab edən S.Sultanlı təcrübə proqramında uğur qazanmış 21 tələbəni bu il ilk dəfə keçiriləcək Azərbaycan Gənclərinin Sammitində iştirak etməyə dəvət edib.\nAYNHA İctimai Birliyinin baş katibi Elməddin Mehralıyev hüquqşünas tələbələr üçün nəzərdə tutulmuş bu kimi layihələrin gələcəkdə daha geniş və əlverişli imkanlarla keçiriləcəyini bildirib. O, çıxışında tələbələrə gələcək illərdə Azərbaycanla yanaşı Türkiyənin Ankara, İstanbul və Antalya kimi şəhərlərində 50-dən çox hüquq şirkətində təcrübə proqramlarının keçiriləcəyi xəbərini verib.\nDaha sonra AYNHA İcrimi Birliyinin tələbə təcrübə proqramında fərqlənmiş tələbələrə sertifikatlar və xüsusi hədiyyələr təqdim edilib.


Bizmi saxtayıq yoxsa Həyatmı? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 26-11-2011, 17:36\nSəs ver: Həyat! Niyə insanları bu qədər qəddarlaşdırırsan? İnsanların qəlbi kinlə, nifrətlə dolub. Artıq nə dost tanıyanlar var nə də tanış. Hər kəs öz xeyrini güdür. İnsanlar pula var dövlətə görə nələr edir... Öz ailələrini belə pula satanlar var bu dünyada. Öz xoşbəxtliyi üçün minlərlə insanı bədbəxt edənlər var. İnsanların gözü bağlanıb. Hər kəsin ürəyində bir dərd kədər var. İnsanlar artıq saf təmiz hissləri unudublar.\nArtıq SƏNİ SEVİRƏM! Sözünün bir mənası qalmayıb. Artıq həyat saxtalaşıb. İnsanlar artıq sevməkdən qorxur. VƏTƏNƏ sevgi qalmayıb. Hər kəs elə nədənsə şikayətlənir. Artiq biz doğma vətənimizi unuduruq.\nAİLƏ! İnsanın həyatda sahib olduğu ən dəyərli şey. Amma indi ailə birliyini və ailə səadətini çox az tapmaq olur. Uşaqlar vaildeyinlərini, valideyinlər uşaqları anlamır. Vaildeyin və uşaqlar arasında nəisə bir sərhəd var! DOSTLUQ! İndi heç kəsə inanmaq olmur. Elə hər kəs bir-birinə “dostum”, “canım”, ”gözüm” kimi saxta sözlər deyir. Üzdə gülür arxada pisliyinə danışır. Budurmu dostluq?\nNiyə? Niyə biz insanlar bu qədər çox dəyişirik? Bizi belə dəyişməyə axı nə vadar edir? Biz nə edək ki, belə çox dəyişməyək? Axı bu hisslər bizi xoşbəxt edən ən gözəl, saf, təmiz hisslərdir. Əgər bu hisslərdə saxtalaşmışsa biz nə ilə xoşbəxt olaq??? Pullamı? Var dövlətləmi? Bu saf, təmizhissləri pulla, var dövlətlə əldə etmək olarmı? Deyirlər ki, həyat qəddardı. Bəli! Bu fikir doğrudur! Amma onu da belə qəddar edən biz insanlarıq! Belə bir şeydə deyirlər ki, həyatda pis insan yoxdu! Pis şərait var. Amma pis şəraiti də biz insanlar yaratmırıqmı??? Biz insanlar heç cür xoşbəxt ola bilmirik. Heç düşünmürük ki, öz xoşbəxtliyimizi özümüz Məhv edirik!


Xəbərlər - Dünya çay ticarəti nümunəsi\nDünya çay ticarət nümunəsi\nDünyanın vahid qlobal bazara girməsi prosesində qəhvə, kakao və digər içkilər kimi çay Qərb ölkələri tərəfindən yüksək qiymətləndirilmiş və dünyanın ən böyük içkisi halına gəlmişdir.\nBeynəlxalq Çay Şurasının son statistikasına görə, 2017 -ci ildə qlobal çay əkin sahəsi 4,89 milyon hektara, çay istehsalı 5,812 milyon tona və qlobal çay istehlakı 5,571 milyon tona çatdı. Dünya çay istehsalı ilə satışları arasındakı ziddiyyət hələ də önəmlidir. Dünyanın çay artımı əsasən Çin və Hindistandan gəlir. Çin dünyanın ən böyük çay istehsalçısı oldu. Bu məqsədlə, dünya çay istehsalının və ticarət modelinin çeşidlənməsi və təhlili, dünya çay sənayesinin dinamik tendensiyalarının aydın şəkildə anlaşılması, Çinə çay sənayesinin inkişaf perspektivlərini və ticarət model tendensiyalarını gözləmək üçün böyük əhəmiyyət kəsb edir. yan struktur islahatları və Çin çayının beynəlxalq rəqabət qabiliyyətinin artırılması.\n★ Çay ticarətinin həcmi azaldı\nBirləşmiş Millətlər Təşkilatının Ərzaq və Kənd Təsərrüfatı Statistikası Verilənlər Bazası statistikasına görə, bu mərhələdə 49 əsas çay yetişdirən ölkə var və çay istehlak edən ölkələr beş qitədə 205 ölkə və bölgəni əhatə edir. 2000 -ci ildən 2016 -cı ilə qədər dünya çay ticarəti yüksəliş, sonra enmə tendensiyası göstərdi. Ümumi dünya çay ticarəti 2000 -ci ildəki 2.807 milyon tondan 2016 -cı ildə 22.61%artaraq 3.4423 milyon tona yüksəldi. Bunlardan idxal 2000 -ci ildəki 1.343.200 tondan 2016 -cı ildə 1.741.300 tona qədər artaraq 29.64%artdı; ixracat 2000 -ci ildəki 1.464.300 tondan 2016 -cı ildə 16.17%artaraq 1.701.100 tona yüksəldi.\nSon illərdə dünya çay ticarətinin həcmi azalma tendensiyası göstərməyə başladı. 2016-cı ildə ümumi çay ticarəti 2015-ci ilin eyni dövrü ilə müqayisədə 163 min ton azalaraq, illik müqayisədə 4,52%azalıb. Bunlardan idxal həcmi 2015-ci ilin eyni dövrü ilə müqayisədə 114.500 ton azalaraq, illik müqayisədə 6.17%, ixracın həcmi isə 2015-ci ilin eyni dövrü ilə müqayisədə 41.100 ton azalıb. il ərzində 2.77%azalıb. İdxal və ixrac həcmi arasındakı fərq davamlı olaraq azalır.\n★ Çay ticarətinin qitələrarası bölgüsü dəyişdi\nÇay istehlakı və istehsalındakı dəyişikliklərlə qitələr arasında çay ticarətinin həcmi də buna uyğun olaraq inkişaf etmişdir. 2000 -ci ildə Asiya çay ixracatı dünyanın çay ixracatının 66%-ni təşkil edərək dünyanın çay ixracatının ən əhəmiyyətli bazasına çevrildi, bunu 24%-lə Afrika, 5%-lə Avropa, 4%-lə Amerika və Okeaniya izlədi. 1%. 2016 -cı ilə qədər dünyanın çay ixracatının payı olaraq Asiyanın çay ixracı 4 faiz azalaraq 62%-ə düşdü. Afrika, Avropa və Amerika hamısı bir qədər artaraq sırasıyla 25%, 7%və 6%-ə yüksəldi. Okeaniyanın çay ixracatının dünyada payı 0,25 milyon tona düşərək demək olar ki, cüzi olmuşdur. Asiya və Afrikanın əsas çay ixrac qitələri olduğu təsbit edilə bilər.\n2000-2016 -cı illərdə Asiya çay ixracatı dünya çay ixracatının 50% -dən çoxunu təşkil edir. Bu nisbət son illərdə azalsa da, yenə də çay ixrac edən ən böyük qitədir; Afrika çay ixracatında ikinci ən böyük qitədir. Son illərdə çay İxracatın payı bir qədər artdı.\nBütün qitələrdən çay idxalı baxımından 20 -ci əsrin əvvəllərində Asiyanın idxalı təxminən 3%təşkil edirdi. 2000 -ci ilə qədər 36%təşkil edirdi. 2016 -cı ildə dünyanın əsas çay idxal bazasına çevrilərək 45%-ə yüksəldi; 19 -cu əsrin əvvəllərində Avropa Çinin idxalı dünyanın çay idxalının 64% -ni təşkil edirdi ki, bu da 2000 -ci ildə Asiya ilə müqayisə olunan 36% -ə, 2016 -cı ildə isə 30% -ə düşdü; Afrikanın idxalı 2000 -ci ildən 2016 -cı ilə qədər bir qədər azalaraq 17% -dən 14% -ə düşdü; Amerikanın çay idxalı dünyanın payını dəyişməmiş, hələ də təxminən 10%təşkil edir. Okeaniyadan idxal 2000 -ci ildən 2016 -cı ilə qədər artdı, ancaq dünyadakı payı bir qədər azaldı. Tapmaq olar ki, Asiya və Avropa dünyanın əsas çay idxal qitələridir və Avropa və Asiyada çay idxal tendensiyası "azalma və artma" tendensiyası göstərir. Asiya Avropanı keçərək ən böyük çay idxal edən qitə oldu.\n★ Çay idxal və ixrac bazarlarının konsentrasiyası nisbətən cəmlənmişdir\n2016 -cı ildə ilk beş çay ixracatçısı Çin, Keniya, Şri Lanka, Hindistan və Argentinadır ki, onların ixracı dünyanın ümumi çay ixracatının 72.03% -ni təşkil edir. İlk on çay ixracatçısının çay ixracı dünyanın ümumi çay ixracatının 85,20% -ni təşkil edir. İnkişaf etməkdə olan ölkələrin əsas çay ixracatçıları olduğu təsbit edilə bilər. İlk on çay ixrac edən ölkələrin hamısı dünya ticarəti qanununa uyğun gələn inkişaf etməkdə olan ölkələrdir, yəni aşağı dəyərli xammal bazarında inkişaf etməkdə olan ölkələr üstünlük təşkil edir. Şri Lanka, Hindistan, İndoneziya, Tanzaniya və digər ölkələrdə çay ixracında azalma müşahidə edildi. Bunların arasında İndoneziyanın ixracı 17,12%, Şri Lanka, Hindistan və Tanzaniya müvafiq olaraq 5,91%, 1,96%və 10,24%azalıb.\n2000 -ci ildən 2016 -cı ilə qədər Çinin çay ticarəti artmağa davam etdi və çay ixrac ticarəti eyni dövrdə idxal ticarəti ilə müqayisədə xeyli yüksək idi. Xüsusilə ÜTT -yə daxil olduqdan sonra Çinin çay ticarəti üçün bir çox imkanlar yaradılmışdır. 2015 -ci ildə Çin ilk dəfə ən böyük çay ixracatçısı oldu. 2016 -cı ildə ölkəmin çay ixracı başda yaşıl çay ixracatı olmaqla 130 ölkə və bölgə artdı. İxracat bazarları da əsasən Qərb, Şimali, Afrika, Asiya və digər ölkə və bölgələrdə, əsasən Mərakeş, Yaponiya, Özbəkistan, ABŞ, Rusiya, Hong Kong, Seneqal, Qana, Mauritani və s.\n2016 -cı ildə çay idxal edən ilk beş ölkə Pakistan, Rusiya, ABŞ, İngiltərə və Birləşmiş Ərəb Əmirlikləri oldu. Onların idxalı dünyanın ümumi çay idxalının 39,38% -ni, 57,48% -ni isə ilk on çay idxal edən ölkələrin payına düşür. Çay idxal edən ilk on ölkənin əksəriyyətini inkişaf etməkdə olan ölkələr təşkil edir ki, bu da davamlı iqtisadi inkişafla birlikdə inkişaf etməkdə olan ölkələrdə çay istehlakının da tədricən artdığını göstərir. Rusiya dünyanın ən böyük çay istehlakçısı və idxalçısıdır. Sakinlərinin 95% -nin çay içmək vərdişi var. 2000 -ci ildən bəri dünyanın ən böyük çay idxalçısıdır. Pakistan son illərdə çay istehlakında sürətlə artmışdır. 2016 -cı ildə Rusiyanı keçərək dünyanın ən böyük çayı oldu. idxal olunan ölkə.\nİnkişaf etmiş ölkələr, ABŞ, İngiltərə və Almaniya da əsas çay idxalçılarıdır. Amerika Birləşmiş Ştatları və İngiltərə dünyanın demək olar ki, bütün çay istehsal edən ölkələrindən çay idxal edən dünyanın ən böyük idxalçılarından və istehlakçılarından biridir. 2014 -cü ildə ABŞ ilk dəfə İngiltərəni keçərək Rusiya və Pakistandan sonra dünyanın üçüncü ən böyük çay idxalçısı oldu. 2016 -cı ildə Çinin çay idxalı dünyanın ümumi çay idxalının yalnız 3,64% -ni təşkil etdi. 46 idxalçı ölkə (region) var idi. Əsas idxal ticarət tərəfdaşları Şri Lanka, Tayvan və Hindistan idi. Üçü birlikdə Çinin ümumi çay idxalının təxminən 80% -ni təşkil edirdi. Eyni zamanda Çinin çay idxalı çay ixracından xeyli aşağıdır. 2016 -cı ildə Çinin çay idxalı ixracatın yalnız 18,81% -ni təşkil edirdi ki, bu da Çayın çay ixracının xarici valyuta qazandığı əsas kənd təsərrüfatı məhsullarından biri olduğunu göstərir.\nGöndərmə vaxtı: 17-20 mart\n1 / F, bina 2, Haiying Sənaye Parkı, Junlian Town, Junlian County.


09.07.2020 22:22 - İNSAATCİ.AZ\n09.07.2020 22:22 09.07.2020 22:25 insaatci.az\nAzərbaycan Respublikasının Prezidenti İlham Əliyev iyulun 9-da Bakının Nizami rayonunda “Azərenerji” Açıq Səhmdar Cəmiyyətinin (ASC) yenidən qurulan 110/35/10 kilovoltluq “8-ci km” yarımstansiyasının açılışında iştirak edib. Insaatci.az AZƏRTAC-a istinadən bildirir ki, “Azərenerji” ASC-nin sədri Baba Rzayev yarımstansiyada görülən işlər barədə dövlətimizin başçısına məlumat verdi. Bildirildi ki, “8-ci km” yarımstansiyası 52 il əvvəl tikilmişdir və istismar müddətini çoxdan başa vurmuşdu. Nəticədə burada tez-tez qısa qapanmalar olurdu və enerji sistemi qəza təhlükəsi ilə üzləşirdi. Yenidənqurma nəticəsində bu problemlərin hamısı aradan qaldırılıb. Burada görülən yenidənqurma işləri çərçivəsində yarımstansiyanın açıq və qapalı paylayıcı qurğuları, transformatorları,…\n09.07.2020 22:06 insaatci.az\nFövqəladə Hallar Nazirliyi (FHN) Azərbaycanın Birinci vitse-prezidenti Mehriban Əliyevanın tapşırığı ilə Böyük Şor gölündə yaranmış fəsadların aradan qaldırılması üçün təmizləmə işlərinə başlayıb. Nazirlikdən verilən məlumata görə, hazırda göldəki çirkab qatının təmizlənməsi prosesi aparılır. Əraziyə FHN-nin texnikası və canlı qüvvəsi cəlb edilib. Hazırda göldəki tullantılar çıxarılır və ərazidən daşınır. Qeyd edək ki, bir neçə gün əvvəl Bakını kəskin qoxu bürümüşdü. Bununla bağlı açıqlama yayan Ekologiya və Təbii Sərvətlər Nazirliyi kəskin qoxunun səbəbinin Böyük Şor gölündən qaynaqlandığını qeyd etmişdi.\nNazirlər Kabineti yanında Operativ Qərargahın verdiyi qərara görə, iyulun 5-dən 20-dək Azərbaycanın bir sıra bölgələrində sərtləşdirilmiş karantin rejimi elan edilib. Həmin dövr ərzində vətəndaşlar tibbi və ərzaq zərurətini ödəmək, eyni zamanda bank və poçtla bağlı məsələlər üçün 2 saatlıq SMS icazədən istifadə edə bilərlər. Son günlər havaların istiləşməsi səbəbindən səhhətində problemi olanlar, yaşı 60-dan yuxarı insanlar 2 saat açıq havada dayana bilmirlər. Bəzən vətəndaş 2 saatlıq icazə alıb onun yarım saatından istifadə edir. Həmin gün digər vacib iş çıxdıqda isə bir sıra problemlər yaşayırlar. Odur ki, vətəndaşlar 2 saatlıq SMS…\n“Azərbaycan haqqında beynəlxalq aləmdə yayılan yalançı informasiyaların qarşısını ala bilən saytlara dövlət dəstəyi verilməlidir” Milli Mətbuatın 145 illik yubileyi yaxınlaşdıqca, dövlət-media münasibətləri, mətbuata dövlət dəstəyi, jurnalistlərə mənzil verilməsi kimi məsələlər ətrafında müzakirələr aktuallaşır. Bu il həm də Prezident Administrasiyasının İctimai-siyasi məsələlər üzrə şöbə müdiri, prezidentin köməkçisi Əli Həsənovun və Prezident yanında Kütləvi İnformasiya Vasitələrinin İnkişafına Dövlət Dəstəyi Fondunun (KİVDF) icraçı direktoru Vüqar Səfərlinin vəzifədən azad edilməsi hökumətin mətbuatla münasibətlərə yenidən baxması kimi şərh olunur. Belə fikirlər var ki, indiyədək Azərbaycanda mətbuatın inkişafını əngəlləyən bu şəxslər idi və artıq hər şey…


"Yapı Kredi Bank" işçi - AXTARIR - FED.az\n"Yapı Kredi Bank" işçi - AXTARIR\n20:10 10 Yan 2020\n"Yapı Kredi Bank" proseslərin idarə edilməsi üzrə vakansiya elan edir. FED.az xəbər verir ki, namizədlərə dair tələblər aşağıdakı kimidir:\nBank sahəsində ən azı 2 il iş təcrübəsi;\nİngilis, türk, rus dili biliklərinə üstünlük verilir;\nBank proseslərinin iş axışları, bank qanunvericiliyi barədə məlumatlı olmaq;\nMəlumatı toplamaq və təhlil etmək bacarığı / Analitik düşüncə / Təqdimetmə bacarığı / Komanda ilə işləyə bilmək.\nBankın iş axışlarının sənədləşdirilməsi;\nBank proseslərinin yerli qanuvericilik ve struktur bölmələrin tələbləri əsasında yazılması;\nİT qrupları ilə birlikdə kiçik istək/Orta ölçülü layihə/ Böyük ölçülü layihə sinifləşdirməsini həyata keçirmək;\nQanunvericiliyə riayət üzrə proses dəyişikliklərində təşəbbüslə çıxış etmək, dəyişikliyin banka təsir təhlilini bankın strukturlarının dəstəyini alaraq aparmaq və texniki dəyişikliklər üçün IT ilə koordinasiyalı planlaşdırma işlərini həyata keçirmək;\nOrta və böyük ölçülü sistem tələblərini “business hub” prinsipinə uyğun yaratmaq (ətraflı proses təhlili, biznes qərarları, digər layihə və proseslərlə qarşılıqlı əlaqələr, müştəri və satış/əməliyyata olan təsirlərini təhlil etmək);\nMəsul olduğu prosedur sənədləri üçün, “business impact” - in və “business case” - in yaradılaraq, layihələrin təsir etdiyi struktur bölmələrin digər tələblərini gözdən keçirmək və bir-biri ilə olan əlaqələrini müəyyənləşdirmək;\nSistem səlahiyyət qruplarını istifadəçilərə vermək/ləğv etmək, istifadəçi yaratmaq / dəyiştirmək /\n"Yapı Kredi Bank"